Erica glabella is 'n plant wat tot die genus Erica behoort en deel van die fynbos vorm. Die plant is inheems aan die Wes-Kaap. Die plant het 'n subspesie: Erica glabella subsp. laevis E.G.H.Oliv. Lys van Erica spesies http://redlist.sanbi.org/species.php?species=1820-1152 http://plantsoftheworldonline.org/taxon/urn:lsid:ipni.org:names:328766-1 Hierdie artikel is ’n saadjie. Voel vry om Wikipedia te help deur dit uit te brei.


Molatswanene is 'n township geleë direk langs die dorpie Amalia in die Noordwesprovinsie van Suid-Afrika. "Hoofplek Molatswanene". Sensus 2011. Hierdie Noordwes-verwante artikel is slegs 'n saadjie. U kan ons wikipedia help deur dit uit te brei.


Die Thaogerivier (Taogerivier, Taokherivier) was 'n rivier in die noordweste van Botswana. Hierdie omuramba draai op ongeveer 18° suid en 22° oos uit die Okavangorivier. Daarna loop dit suidwaarts om die mees westelike grens van die Okavangodelta te vorm. Dit vloei verby die dorpe Gumare, Nokaneng, Tsau, Sehithura na die Ngamimeer. Tot in die laaste dekade van die 19de eeu het die rivier water verskaf aan die Ngamimeer. Die rivier is baie gebruik vir die vervoer van graan op vlotte gemaak van papirus. Verslete vlotte is dikwels sommer agtergelaat en het mettertyd die stroom so geblokkeer dat die rivier opgehou het met vloei. Die Thaogerivier en die panne in die omgewing van Tsau het heeltemal opgedroog en sand het die weiding begin bedek. jstor.org researchgate.net


Kristien Hemmerechts (gebore 27 Augustus 1955) is 'n Belgiese skrywer. Kristien Hemmerechts publiseer haar debuut in 1986 met die bundel, First Fictions, Introduction 9, wat in Engels geskryf is. Haar eerste roman Een Zuil van Zout verskyn in 1987. Dit ontvang die Prijs van de provincie Brabant. In 1990 ontvang sy die gesogte Vlaamse driejaarlijkse Staatsprijs voor proza. 'n Herhalende tema in Hemmerechts se werk is die onvermoë van die mens om rigting aan sy lewe te gee. Karakters word gekonfronteer met die onvermoë om met andere te kommunikeer, wat oorsaak gee tot die onvermoë om sinvolle menseverhoudings te skep. Oorsake moet gesoek word in gevoelens van vervreemding van die wêreld en die self, asook in eensaamheid en in skuldgevoelens. In baie van haar werk beeld Hemmerechts seksualiteit vanuit 'n vroulike oogpunt uit. Eksplisiete tonele uit haar werk vorm die grondslag van aantygings dat Hemmerechts haar lesers doelbewus wil uitlok. Een zuil van zout (1987) (roman)


Randall Collins (gebore op 29 Julie 1941) is 'n Amerikaanse sosioloog wat invloedryk was in sy onderrig en skryfwerk. Hy het onderrig gegee aan baie noemenswaardige universiteite regoor die wêreld en sy akademiese werke is in verskillende tale vertaal. Collins is tans die Dorothy Swaine Thomas professor in sosiologie, emeritus aan die Universiteit van Pennsilvanië. Hy is 'n toonaangewende hedendaagse sosiale teoretikus waarvan die kundigheidsgebiede die makro-historiese sosiologie van politieke en ekonomiese verandering insluit; mikro-sosiologie, insluitend interaksie van aangesig tot aangesig; en die sosiologie van intellektuele en sosiale konflik. Collins se publikasies sluit in The Sociology of Philosophies: A Global Theory of Intellectual Change (1998), wat die netwerk van filosowe en wiskundiges vir meer as tweeduisend jaar in sowel Asiatiese as Westerse samelewings ontleed. Sy huidige navorsing behels makro-patrone van geweld, insluitend kontemporêre oorlog, asook oplossings vir polisiegeweld. Hy word beskou as een van die voorste nie-marxistiese konflikteoretici in die Verenigde State, en was van 2010 tot 2011 die president van die Amerikaanse sosiologiese vereniging.


Die 1973 Formule Een Lucky Strike Suid-Afrikaanse Grand Prix het op Saterdag 3 Maart 1973 op die Kyalami Grand Prix-renbaan naby Johannesburg, Suid-Afrika plaasgevind. Dit was die derde wedren van die 1973-kampioenskapseisoen en is deur die Skot Jackie Stewart in sy Tyrrell-Ford gewen.


Erica lanata is 'n plant wat tot die genus Erica behoort. Lys van Erica spesies http://redlist.sanbi.org/genus.php?genus=1820 Hierdie artikel is ’n saadjie. Voel vry om Wikipedia te help deur dit uit te brei.


Erica latiflora is 'n plant wat tot die genus Erica behoort en is deel van die fynbos. Die plant is inheems aan die Wes-Kaap waar dir voorkom in die Elgin-vallei. Die plant se voorkoms gebied is kleiner as 6 km2. Daar is slegs een subpopulasie oor en die habitat word bedreig deur die aanlê van boorde en wingerde, indringerplante en die totale afwesigheid van veldbrande weens die boorde en wingerde. Die plant benodig periodiese veldbrande om voort te plant. http://redlist.sanbi.org/species.php?species=1820-498 http://plantsoftheworldonline.org/taxon/urn:lsid:ipni.org:names:328981-1


Die Aloe rugosifolia is 'n aalwyn wat inheems is aan Ethiopië en Kenia. Lys van aalwynspesies http://plantsoftheworldonline.org/taxon/urn:lsid:ipni.org:names:969006-1


Die harige perdepram (Zanthoxylum humile) is 'n boom wat voorkom in Limpopo, Mpumalanga, Mosambiek en Zimbabwe. Die boom se nasionale nommer is 255. Alfabetiese lys van Suid-Afrikaanse bome https://www.treetags.co.za/national-list-of-indigenous-trees/ http://redlist.sanbi.org/species.php?species=3350-3 http://plantsoftheworldonline.org/taxon/urn:lsid:ipni.org:names:775780-1


Die SAS President Pretorius is die laaste van drie presidentklas Tipe 12 fregatte wat in die Verenigde Koninkryk vir die Suid-Afrikaanse Vloot gedurende die 1960's gebou is. Die skip was meestal vir opleiding gebruik en het ander hawens in Afrika en Australië besoek. Die skip was gemoderniseer en verbeter in die 1970's. Hierna was die skip se aktiwiteite beperk deur 'n te kort aan mannekrag om haar te beman nadat sy opgegradeer is in 1977. Dit is in 1985 uit diens gestel en 1992 verkoop as skroot. Die skip is vernoem na president Marthinus Wessel Pretorius. Die presidentklasskepe het normaalweg 2170 langton water verplaas en 2605 langton met volvrag. Dit was 112,78 m lank, 12,5 m wyd en het 'n diepgang van 5,33 m gehad. Die skepe was aangedryf deur twee stoomturbine's met ratoorbrenging wat deur English Electric vervaardig is. Elke turbine het 'n skroef aangedryf via 'n dryfas. Stoom vir die turbines is opgewek deur twee Babcock & Wilcox-stoomketels. Die turbines het 3 000 perdekrag op die dryfas ontwikkel wat 'n maksimumspoed van dertig knope (56 km/h) verseker het.


Die R572 is 'n streeksroete wat die R510-streeksroete vanaf Monte Christo met die N1-nasionale pad by Musina verbind. Vanaf Monte Christo hou die roete noordoos en kruis die N11-nasionale pad by Tom Burke. Hier vandaan gaan die roete deur Swartwater, Maasstroom waar dit die R561 kruis. Hiervandaan gaan die roete amper oos, deur Gregory tot in Alldays. Die roete word nou medebeskryf met die R521 vir ongeveer 46.3 km. Dan draai die R572 regs af (die R521 hou aan tot by grenspos Pontdrif) en gaan oos tot in Musina waar dit by die N1-aansluit. Lys van streeksroetes in Suid-Afrika Genommerde roetes in Suid-Afrika Dept. Transport


Ivato Internasionale Lughawe (IATA:TNR – ICAO:FMMI) is die hoof-internasionale lughawe wat Antananarivo, die hoofstad van Madagaskar, bedien. Ivato-lughawe is 16 km noordwes van die stadsentrum geleë en is die hoofspil vir Air Madagascar.


Die 2021 Formule Een Italiaanse Grand Prix is op 12 September 2020 op die Autodromo Nazionale Monza, in Italië, gehou. Dit was die veertiende wedren van die kampioenskapseisoen gewees. Die Italiaanse Grand Prix van 2021 was die tweede Grand Prix naas die 2021 Britse Grand Prix om 'n kwalifiserende snelren te hou. 'n Snelkwalifikasie is amper dieselfde as 'n normale ren, met die groot verskil dat die wedren korter is. Die snel-kwalifiserende afstand is ongeveer 100 kilometer en duur dus ongeveer 25 tot 30 minute. Die Grand Prix-naweek begin Vrydag met die eerste vrye oefening van sestig minute. Dit word gevolg deur 'n kwalifikasie wat die wegspringrooster vir die snelkwalifikasie bepaal. Gedurende hierdie kwalifikasie mag die bestuurders slegs die sagte bande gebruik. Saterdagoggend word 'n tweede vrye oefening van een uur gehou, waarna die snelkwalifikasie die middag gehou word. Die wenner van die kwalifiserende snelren sal ook met die paalposisie vir Sondag se wedren beloon word. Die wedren op Sondagmiddag word oor 'n 'normale' Grand Prix-afstand (ongeveer 300 kilometer) gehou, en die spanne het 'n vrye keuse van bande.


Hagar Martin Brown (14 Oktober 1889 tot 3 Junie 1940) ontvoeringsslagoffer, taxi-eienaar en slagoffer van die Duitse Nazi-bewind se mediese eksperimente. Brown is een van slegs vier swart Duitsers waarvoor daar herdenkingsstene, bekend as Stolperstein (Engels: stumbling stone, Afrikaans struikelsteen) aangebring is voor Marburgerstraße 9, Frankfurt am Main waar hy gewoon het tydens sy arrestasie. Daar is reeds meer as 75 000 Stolpersteine ter herdenking van Nazi-slagoffers in Duitsland aangebring. Hy is sover bekend die enigste voormalige Suid-Afrikaner waarvoor een aangebring is. Volgens beskikbare Duitse rekords word Brown as gebore in Kaapstad, Kaapkolonie aangedui. Daar is ook verwysings na hom as komende van Liberië. Hy is nietemin in 1901 deur ‘n ryk bankier van Berlyn na Duitsland geneem teen sy wil. "Destyds is dit deur die aristokrate as elegant beskou om 'n Moor in diens te hê," het die toekomstige vrou Paula gesê. Twee jaar later het die bankier moeg geword vir sy “gelukbringer” en hom op straat gesit. Brown reis daarna na Hesse, waar hy later as chauffeur vir welgestelde gesinne werk.


Mitridates IV (Parties: 𐭌𐭄𐭓𐭃𐭕 Mihrdāt) was van 57 tot 54 v.C. die Arsakidiese koning van konings van die Partiese Ryk. Hy was die seun en opvolger van Fraates III. Mitridates IV se bewind is gekenmerk deur 'n dinastiese stryd teen sy jonger broer, Orodes II, saam met wie hy Fraates III vermoor het. Orodes het eindelik die burgeroorlog gewen, Mitridates IV laat teregstel en hom opgevolg. Hierdie artikel is in sy geheel of gedeeltelik uit die Engelse Wikipedia vertaal.


Watsonia amabilis is 'n plant wat tot die genus Watsonia behoort en deel van die fynbos vorm. Die plant is inheems aan die Wes-Kaap waar dit voorkom vanaf die Paarl tot by Sir Lowryspas. Die plant was as uitgesterf beskou maar is herontdek op 'n plaas naby Stellenbosch. Die plant het sy habitat verloor as gevolg van stedelike ontwikkeling en landbou aktiwiteite. Dit word ook verder bedreig deur brande en indringerplante. http://redlist.sanbi.org/species.php?species=1557-5 http://plantsoftheworldonline.org/taxon/urn:lsid:ipni.org:names:937653-1


De Telegraaf is die grootste Nederlandse dagblad. Die gedrukte weergawe het in 2015 'n daaglikse sirkulasie van 430,686 gehad. Paul Jansen is sedert Augustus 2015 die hoofredakteur. De Telegraaf is gebaseer in Amsterdam en word besit deur Mediahuis. De Telegraaf is gestig deur Henry Tindal, wat gelyklopend hiermee die koerant De Courant begin het. Die eerste uitgawe het op 1 Januarie 1893 verskyn. Na die dood van Tindal op 31 Januarie 1902 het HMC Holdert, met die steun van finansiers, De Telegraaf en De Courant op 12 September 1902 oorgeneem. Dit was 'n goeie belegging, veral ten opsigte van De Courant, en het Holdert tussen 1903 en 1923 in staat gestel om die een koerant na die ander oor te neem. Hy het die subtitel "Amsterdamsche Courant" bygevoeg tot De Telegraaf, en "Het Nieuws van den Dag" tot De Courant. Tydens die Eerste Wêreldoorlog, toe Nederland amptelik neutraal was, het Holdert se Franse simpatieë en sy pro- Britse standpunt veroorsaak dat die De Telegraaf kontroversieel was, aangesien Nederland destyds Duitsgesind was.


Die 2021 Formule Een Russiese Grand Prix is op 26 September 2021 op die Sochi Autodrom gehou. Dit was die 15de wedren van die seisoen gewees, en is deur Lewis Hamilton in 'n Mercedes AMG gewen. Hamilton teken hiermee sy 100ste Grand Prix-oorwinning, 'n wêreldrekord, aan. Max Verstappen, wat verantwoordelik gehou word vir sy botsing met Lewis Hamilton tydens die Italiaanse Grand Prix, word met drie plekke op die wegspringrooster gestraf. Sy span besluit egter tussen die eerste twee vrye oefensessies om vir die vierde keer sy kragbron (hitte-enjin, MGU-H, MGU-K, turbo, elektroniese komponente, uitlaat, ens.) te verander, wat hom tot die twintigste en laaste plek, agter Leclerc, laat afskuif. Hierdie oorskryding van die enjinkwota hou direk verband met Verstappen se groot ongeluk by Silverstone wat sy enjin beskadig het en Honda se skedule vir die gebruik van drie kragtoestelle aan sy RB16B hierdie seisoen omvergewerp het. * Roosterstraf vir meermalige enjinruilings per seisoen. Aangesien die kwalifiserende sessie deur die renbestuurder as “nat” verklaar is, geld die reël van 107% nie.


Die 2003 Formule Een Britse Grand Prix is op 20 Julie 2003 op die Silverstone-renbaan in Silverstone, Brittanje gehou. Dit was die elfde wedren van die kampioenskapseisoen en is deur Rubens Barrichello in sy Ferrari gewen.


Gladiolus vandermerwei is 'n meerjarige plant wat tot die genus Gladiolus behoort en is deel van die fynbos. Die plant is inheems aan die Wes-Kaap en kom van Botrivier tot by Heidelberg voor. Daar is tans tien hoogs gefragmenteerde subpopulasies oor nadat 80% van die plant se habitat deur graanboerdery oorgeneem is. Die oorblywende plante word bedreig deur indringerplante en oorbeweiding. http://redlist.sanbi.org/species.php?species=1549-196 http://plantsoftheworldonline.org/taxon/urn:lsid:ipni.org:names:947905-1


Lachenalia inconspicua is 'n meerjarige blomdraende plant en geofiet. Die spesie is inheems aan die Noord-Kaap en die Wes-Kaap en kom in die oostelike Namakwaland en die Boesmanland voor. http://redlist.sanbi.org/species.php?species=3814-127 http://plantsoftheworldonline.org/taxon/urn:lsid:ipni.org:names:996593-1


Moraea callista is 'n plant en geofiet wat tot die genus Moraea behoort. Die spesie is inheems aan Tanzanië. Plants of the World Online ]


Die Wanino-Cholmsk-treinveerboot (Russies: Паромная переправа Ванино — Холмск) is die veerbootverbinding oor die Straat van Tartarye tussen die hawestad Wanino in Chabarofsk-krai in Rusland en Cholmsk in Sachalin-oblast. Die veerboot verbind die eiland Sachalin met die Russiese vasteland, wat 260 km ver is. Dit word bestuur deur die Sachalin-skeepvaartmaatskappy. Van 1950 tot 1953 is aan die Sachalin-tonnel gebou. Ná die dood van Josef Stalin in 1953 is bouwerk egter gestaak. Die idee om werk te hervat het verskeie kere kop uitgesteek, en in September 1964 het die Sowjetunie besluit om ’n treinveerbootverbinding tussen Sachalin en die res van Rusland te skep. Die eerste vaart was op 12 April 1973 deur die ysbrekerveerboot Sachalin-1. Op 27 Junie dié jaar is die diens amptelik geopen. In die 1970's en 1980's, toe die diens op sy besigste was, het tot agt veerbote gelyk diens gedoen. Vrag van miljoene tonne en ’n paar honderd duisend passasiers is vervoer. Die algemene ekonomiese krisis van die 1990's het ook die veerbootdiens geraak. Vrag is vertraag en soms het bote dae lank nie die hawens verlaat nie.


Disa engleriana is 'n meerjarige plant en geofiet wat tot die genus Disa behoort. Die plant is inheems aan Angola, Demokratiese Republiek die Kongo, Malawi, Tanzanië en Zambië. http://plantsoftheworldonline.org/taxon/urn:lsid:ipni.org:names:630103-1


Disa fasciata is 'n meerjarige plant en geofiet wat tot die genus Disa behoort en is deel van die fynbos. Die plant is inheems aan die Wes-Kaap. http://redlist.sanbi.org/species.php?species=2759-34 http://plantsoftheworldonline.org/taxon/urn:lsid:ipni.org:names:630112-1


Cotonou (Franse uitspraak: [kɔtɔnu]; Fon: Kútɔ̀nú) is die ekonomiese sentrum van Benin. Die stad se amptelike bevolking is in 2006 op 761 137 inwoners bereken; maar sommige beramings dui egter aan dat die bevolking tot 2,4 miljoen kan beloop. Die bevolking in 1960 was slegs 70 000. Die stedelike gebied brei steeds uit, veral na die weste. Die stad lê in die suidooste van die land, tussen die Atlantiese Oseaan en die Nokouemeer. Benewens die feit dat dit Benin se grootste stad is, is dit die setel van die regering, hoewel Porto-Novo die amptelike hoofstad is. Dit is die tuiste van die meeste van die land se regeringsgeboue en diplomatieke missies. Die naam "Cotonou" beteken "by die rivier van die dood" in die Fon-taal. Aan die begin van die 19de eeu was Cotonou (destyds 'Kutonou' gespel) 'n klein vissersdorpie en word vermoedelik in 1830 deur koning Ghezo van Dahomey gestig. Dit het gegroei as 'n sentrum vir die slawehandel, en later palmolie en katoen.


Die Afardriehoek (ook genoem die Afardepressie) is ’n geografiese depressie wat veroorsaak word deur die Afro-Arabiese Skeur in Oos-Afrika, wat deel is van die Oos-Afrikaanse Skeur. Fossiele van die heel vroegste lede van Hominini, dus van die menslike klade, is hier ontdek; daarom beskou sommige paleontoloë dit as die wieg van die evolusie van die mens. Fossiele van verskeie soorte flora en ander fauna is ook hier ontdek. Die depressie strek oor die grense van Eritrea, Djiboeti en die hele Afarstreek van Ethiopië. Dit sluit die laagste punt in Afrika, die Assalmeer in Djiboeti, in – dit is 155 m onder die seevlak. Die Awashrivier sorg vir die invloei van die meeste water na die streek, maar dit droog op tydens die jaarlikse droë seisoen en word ’n ketting soutmere. Die noordelike deel van die Afardriehoek is ook bekend as die Danakildepressie. Die laaglande word geraak deur hitte, droogtes en minimale lugsirkulasie, en bevat die warmste plekke op aarde volgens jaarlikse gemiddelde temperature.


Emilio Rivera (gebore 24 Februarie 1961) is 'n Amerikaanse akteur en vervaardiger. Hy is bekend vir sy rolle in die rolprent Traffic (2000) en in die televisiereekse Sons of Anarchy (2008), Gang Related (2014), en On My Block (2018). 2000: Traffic 2002: Ali G Indahouse 2004: El padrino 2010: Broken 2012: Devils Inside 2013: Water & Power 2013: The Devil's in the Details 2015: Mercy for Angels 2016: 48 Hours to Live 2016: Fade Away 2016: Better Criminal 2017: El Camino Christmas 2017: Shadow of the Gun 2018: El Chicano 2019: 3 from Hell 2019: Street Justice Bluegrass Run The Story of My Family Time in Between Season of Rage Brothers of Justice 2002: Robbery Homicide Division 2008: Sons of Anarchy 2012: Hola! La 2014: Gang Related 2018: On My Block Internal Affairs Aka Internal Affairs Division 1995: Extreme Blue 2011: Cinema Verite 2018: Mayans M.C. - Inside Season 1: The Creation of Mayans M.C. 2018: Mayans M.C. Season 1: First Look 2013: Nicki Minaj Feat.


Aunjanue Ellis (gebore 21 Februarie 1969) is 'n Amerikaanse aktrise en vervaardiger. Sy is bekend vir haar rolle in die rolprente Men of Honor (2000), Undercover Brother (2002), Ray (2004), en The Help (2011). 1996: Girls Town 2000: Men of Honor 2000: The Opponent 2002: Undercover Brother 2004: Ray 2005: Perception 2007: Cover 2009: The Hungry Ghosts 2010: The Tested 2011: The Help 2011: Game of Death 2011: Money Matters 2013: The Volunteer 2014: Of Mind and Music 2017: Romeo and Juliet in Harlem Pimp 1996: High Incident 2002: MDs 2005: E-Ring 2006: Justice 2008: The Mentalist 2010: Say Yes to the Dress: Atlanta 2015: Being Fabulous Rocks! T.V. Show 2015: Quantico 2019: Lovecraft Country 2009: Gifted Hands: The Ben Carson Story 2012: Abducted: The Carlina White Story Chiefs Aunjanue Ellis in die Internet-rolprentdatabasis Aunjanue Ellis op Twitter


Johann Gottlieb Fichte (Rammenau by Bischofswerda, 19 Mei 1762 — Berlyn, 29 Januarie 1814) was 'n Duitse filosoof en 'n stigtersfiguur van die die Duitse idealisme, wat ontwikkel is van die teoretiese en etiese skryfwerk van Immanuel Kant. Onlangs het filosowe en akademici begin om Fichte as 'n belangrike filosoof in sy eie reg te beskou, weens sy oorspronklike insigte in selfbewussyn of selfbewustheid. Fichte het ook die tesis–anti-tesis–sintesis, konsepte die eerste keer geformuleer wat verkeerdelik aan Georg Wilhelm Friedrich Hegel toegeskryf word. Soos René Descartes en Kant voor hom, was Fichte gemotiveer deur die probleem van subjektiwiteit en bewussyn. Fichte skryf ook werke van politieke filosofie en het ‘n reputasie as een van die vaders van Duitse nasionalisme. Sy seun Immanuel was ook bekend as filosoof. In sy werk Grundlagen des Naturrechts nach Prinzipien der Wissenschaftslehre (Grondslae van die natuurreg – 1797), argumenteer Fichte dat selfbewussyn 'n sosiale fenomeen is, 'n belangrike insig en moontlik die eerste stap in hierdie rigting deur die moderne filosofie. Die kern van Fichte se filosofie word gevorm deur sy opvatting oor die (menslike) gees, spesifiek “die Ek”.


Die dromedaris, of Arabiese kameel (Camelus dromedarius), is 'n groot, gelyktonige hoefdier, inheems aan Noord-Afrika, Wes-Asië en die bekendste lid van die kameelfamilie. Dromedarisse is duisende jare gelede vir die eerste keer in Sentraal- of Suid-Arabië mak gemaak. Daar is verdeeldheid onder deskundiges wat die datum betref; sommige glo dat dit ongeveer 4000 v.C. was en ander so onlangs as 1400 v.C. Tans is daar amper 13 miljoen mak dromedarisse, meestal in die gebied vanaf Indië tot Noord-Afrika. Buiten die ongeveer 700 000 wilde dromedarisse in Australië, is daar geen oorlewendes in die natuur nie. Die enigste ander oorlewende kameelspesie is die Baktriese kameel. Hulle is omtrent 2500 v.C., lank na die dromedaris, in Asië mak gemaak. Die Baktriese kameel is 'n bonkige, geharde dier en slaag daarin om in die skroeiende woestynhitte van Noord-Iran tot in die ysige koue van Tibet te oorleef. Die dromedaris is groter en vinniger, en met 'n ruiter kan hy 12 - 15 km/h handhaaf, vergeleke met die Baktriese kameel wat maar teen 4,5 km/h beweeg. [1], [2].


William Russell (12 April 1884 – 18 Februarie 1929) was 'n Amerikaanse akteur, regisseur, en vervaardiger.


High School Musical 2 is die tweede rolprent in die High School Musical-reeks. Die wêreldpremière het op 17 Augustus 2007 by Disneyland in Anaheim, Kalifornië, VSA plaasgevind en is deur die hoof rolverdeling, insluitende Zac Efron, Lucas Grabeel, Vanessa Hudgens en Ashley Tisdale bygewoon. Die rolprent se televisiedebuut was op 17 Augustus 2007 op Disney Channel in die VSA en op Family in Kanada. In die tweede aflewering van hierdie Disney-konsessie is Troy Bolton (Zac Efron) gespanne oor die verkryging van 'n werk terwyl die koste van universiteit in sy gedagtes heers. Hy probeer ook te verseker dat hy en Gabriella Montez (Vanessa Hudgens) die hele somer saam is. Die première is deur 18 miljoen kykers in die Verenigde State gekyk, wat omtrent 10 miljoen meer is as wat sy voorganger, High School Musical, behaal het. Dit is dan ook die hoogs aangeskrewe Disney Channel Movie-rolprent ooit. IndiaGlitz – Shankar Mahadevan goes to Hollywood! - Tamil Movie News "NewsDay.com: High School Musical Budget, August 15, 2007". Geargiveer vanaf die oorspronklike op 13 Oktober 2007.


Surat Thani (Thai: สุราษฎร์ธานี) is 'n stad in die suidweste van Thailand met 'n bevolking van 128 179. Hierdie artikel is ’n saadjie. Voel vry om Wikipedia te help deur dit uit te brei.


Die Volkswagen Tiguan is 'n kompakte oorkruis SNV vervaardig deur die Duitse motorvervaardiger Volkswagen met behulp van die PQ35 platform van die Volkswagen Golf. Alle Tiguans beskik oor twee rye sitplekke en viersilinderenjins. Die Tiguan is as 'n konsepvoertuig bekendgestel by die November 2006 Los Angeles Internasionale Motorskou, en in produksievorm by die 2007 Frankfurtse Motorskou. Vervaardiging het in die winter van 2007 'n aanvang geneem by Volkswagen se 2001-2009 filiaal Auto 5000 ('n eksperimentele maatskappy-binne-'n-maatskappy) in Wolfsburg en later onder die maatskappy se standaardkontrakreëlings, by Wolfsburg en in Kaluga, Rusland. Vanaf September 2007 tot in 2011 is daar meer as 700,000 Tiguans wêreldwyd verkoop met die beste syfers in Europa, Rusland, die VSA, China, Brasilië en Australië. Euro NCAP het 'n vyfstergradering vir veiligheid aan die Tiguan toegeken. Die naam Tiguan (uitgespreek as TEE-gwan) is 'n koffer van die Duitse woorde "tier" en "iguana" en het 'n benamingswedstryd deur die Duitse motortydskrif Autobild gewen - uit 'n groot aantal name wat ook Namib, Rockton, Liger, Samun en Nanuk ingesluit het.


Isaias Afwerki (Tigrinya: ኢሳያስ ኣፍወርቂ [isajas afwɐrkʼi]), gebore 2 Februarie 1946, is die eerste en huidige president van Eritrea, 'n pos wat hy beklee het sedert die Eritrease onafhanklikheidsoorlog in 1993. Hy het die Eritrean People's Liberation Front (EPLF) tot 'n oorwinning in Mei 1991 gelei, en die dertigjarige oorlog vir onafhanklikheid beëindig. Isaias is die leier van Eritrea se enigste wettige politieke party, die People's Front for Democracy and Justice (PFDJ). Hy is deur die Verenigde Nasies en Amnestie Internasionaal aangehaal vir die skending van menseregte. In 2015 het Reporters Without Borders Eritrea onder die regering van president Isaias Afewerki vir die agtste jaar in die persvryheidsindeks geplaas. Wikimedia Commons het meer media in die kategorie Isaias Afwerki. Hierdie artikel is ’n saadjie. Voel vry om Wikipedia te help deur dit uit te brei.


Abdul Karim Kassem (Arabies: عبد الكريم قاسم `Abd al-Karīm Qāsim, populêr ook bekend as "az-Za’im"- "die leier"; 21 November 1914, Bagdad - 9 Februarie 1963, Bagdad) was 'n Irakkese militaris en politikus van gemengde Soennitiese, Sjiïtiese en Koerdiese afkoms. Kassem volg sy militere opleiding aan die militêre akademie in Irak. Hy veg in die Arabies-Israeliese Oorlog van 1948-1949. Daarna sluit hy aan by die Vrye Offisiere, 'n groep Arabiese nasionalistiese offisiere wat gekant was teen die Irakse monargie en geïnspireerd was deur die Egiptiese president Gamal Abdel Nasser. Op 14 Julie 1958 werp die Vrye Offisiere onder leiding van generaal Abdul Karim Kassem en die kolonels Abdel Salem Arif en Abdel Rahman Arif, gesteun deur die Ba'ath Party die Irakse regering omver. Koning Faisal II, bykans sy totale familie en die voormalige premier Nuri al-Said sterf tydens die staatsgreep. Daarna word 'n republiek uitgeroep en Kassem word premier. Hoewel hy die Arabiese nasionalisme en President Nasser se beleid aanvanklik ondersteun het, word hy spoedig 'n teenstander en verbreek hy die kontak tussen die Vrye Offisiere en die Egiptiese president.


Betaalmuur Met 'n betaalmuur (Engels: paywall) word digitale toegang tot inligting, nadat 'n eenmalige of gestruktureerde (met 'n inskrywing) betaling gemaak is, verkry. Dikwels verkry mens 'n ekstrak, voorbeeld, of inleiding van 'n artikel (inligting), maar moet daar 'n betaling gemaak word alvorens die volledige artikel of dokument gelees kan word. Baie joernalistieke en rubriekgedrewe- media asook wetenskaplike tydskrifte word by wyse van dié model berdyf ten einde seker te maak dat lesers betaal vir die redaksionele uitset. Die aanlynweergawes van o.a. die NRC Handelsblad, de Volkskrant en Trouw koerante maak gebruik van betaalmure. Alternatiewe sakemodelle om inkomste te versamel, sluit reklame en skenkings in. Tom Felle (4 Maart 2016). "Are paywalls saving journalism?". City, University of London (in Engels). Geargiveer vanaf die oorspronklike op 4 April 2020. Besoek op 3 Mei 2017. Joseph Lichterman (20 Julie 2016). "Here are 6 reasons why newspapers have dropped their paywalls". NiemanLab (in Engels). Geargiveer vanaf die oorspronklike op 21 Maart 2019. Besoek op 3 Mei 2017.


Nampula is die derde grootste stad in Mosambiek en die hoofstad van die Nampula-provinsie. Volgens die volkstelling van 2007 het die stad 'n bevolking van omtrent 477 900 inwoners. Dit is die ekonomiese sentrum van die noorde van die land, en is na Beira en Maputo, die grootste stad in Mosambiek. Vroue op straat 'n Makhuwa-familie in Nampula Plaaslike seuns in Nampula Hierdie artikel is ’n saadjie. Voel vry om Wikipedia te help deur dit uit te brei.


Die mandaryn of Citrus reticulata is ’n variëteit van die lemoenfamilie. Dit is ’n klein sitrusboom met vrugte wat soos ’n lemoen lyk. Hulle word gewoonlik net so of in vrugteslaai geëet. Hulle is rooi-oranje van kleur. Die boom kan droogte beter weerstaan as die vrug. Die mandaryn is kwesbaar en word maklik deur koue getref. Dit groei in tropiese en subtropiese klimate. Volgens molekulêre studies is die mandaryn, lemmetjie, pomelo en papeda vanweë inkweking die voorouers van alle ander sitrusspesies en hul variëteite. Sitrusvrugte is gewoonlik selfbevrugtend (hulle het net ’n by nodig om stuifmeel van een deel van die blom na die ander oor te dra) of saadloos (hulle het nie bestuiwing nodig nie). "International Citrus Genomics Consortium". Universiteit van Kalifornië. Geargiveer vanaf die oorspronklike op 1 Februarie 2015. Besoek op 15 Februarie 2015. Feite oor voedingswaarde Variëteite van die mandaryn Wikimedia Commons het meer media in die kategorie Mandaryn. Wikiwoordeboek het 'n inskrywing vir Mandaryn. Wikispecies het meer inligting verwant aan Mandaryn Hierdie artikel is vertaal uit die Engelse Wikipedia


Peter Weller (gebore 24 Junie 1947) is 'n Amerikaanse akteur en regisseur. Hy is bekend vir sy rolle in die rolprente The Adventures of Buckaroo Banzai Across the 8th Dimension (1984), RoboCop (1987), RoboCop 2 (1990), en Naked Lunch (1991). 1982: Shoot the Moon 1983: Of Unknown Origin 1984: The Adventures of Buckaroo Banzai Across the 8th Dimension 1984: Firstborn 1986: A Killing Affair 1987: RoboCop 1988: The Tunnel 1988: Shakedown 1989: Cat Chaser 1989: Leviathan 1990: RoboCop 2 1990: The Tightrope Dancer 1991: Naked Lunch 1992: Naked Making Lunch 1992: Fifty/Fifty 1993: Sunset Grill 1994: The New Age 1995: Decoy 1995: Screamers 1997: Top of the World 1999: Diplomatic Siege 2000: Contaminated Man 2000: Shadow Hours 2000: Ivansxtc 2007: Prey 2011: Forced to Fight 2012: Dragon Eyes 2017: Yamasong: March of the Hollows The High Ground 2002: Odyssey 5 2005: Engineering an Empire 1983: Two Kinds of Love 1986: Apology 1990: Rainbow Drive 1991: Road to Ruin 1994: The Substitute Wife 1997: End of Summer 1997: Gold Coast 1998: The Sands of Time 2000: Dark Prince: The True Story of Dracula 1990: Celebrity Guide to Wine 2001: Styx 2012: Batman: The Dark Knight Returns, Part 1 2013: Batman: The Dark Knight Returns, Part 2 2013: Star Trek Into Darkness: The Enemy of My Enemy 2015: The Tao of Buckaroo: An Interview with Peter Weller 2015: The Making of 'Skin Trade' 2015: Skin Trade: Behind the Action, Fighting You Can Believe 2015: Skin Trade: A Look at Director Ekachai Uekrongtham 2017: OCP: Declassified - Peter Weller 2017: OCP: Declassified - Deleted Scene: Murphy Visits His Grave Peter Weller in die Internet-rolprentdatabasis


Mary Thurman (27 April 1895 – 22 Desember 1925) was 'n Amerikaanse aktrise. Sy was bekend vir haar rolle in die rolprente The Scoffer (1920), Zaza (1923), en A Bride for a Knight (1923). 1919: The Prince and Betty 1919: Spotlight Sadie 1919: This Hero Stuff 1920: The Scoffer 1920: Sand 1920: The Valley of Tomorrow 1920: In the Heart of a Fool 1921: Bare Knuckles 1921: A Broken Doll 1921: The Lady from Longacre 1921: The Primal Law 1921: The Sin of Martha Queed 1923: Zaza 1923: A Bride for a Knight 1923: The Tents of Allah 1923: Wife in Name Only 1924: Leap Year 1924: For Another Woman 1924: Greater Than Marriage 1924: The Law and the Lady 1924: Love of Women 1924: Playthings of Desire 1924: Those Who Judge 1924: Trouping with Ellen 1924: The Truth About Women 1925: Back to Life 1925: A Little Girl in a Big City 1925: Down Upon the Suwanee River Mary Thurman in die Internet-rolprentdatabasis


Guernsey (amptelik die Distrik van die eiland Guernsey, Engels: Bailiwick of Guernsey, Frans: Bailliage de Guernesey, Guernésiais: Guern) is die tweede grootste van die Kanaaleilande digby die kus van Noord-Frankryk en net soos die eilande Man en Jersey 'n besitting van die Britse Kroon, wat nie deel uitmaak van die Verenigde Koninkryk of die Europese Unie nie. Die eiland met 'n oppervlak van 78 vierkante kilometer het sowat 65 345 inwoners. Die eilande Alderney, Herm en Sark behoort tot Guernsey. Die eiland is 'n oorblyfsel van die historiese hertogdom van Normandië, en die plaaslike Frans-Normandiese dialek Guernésiais word as streektaal erken. Engels en Frans is die amptelike tale. Frans bly tot die jaar 1946 'n amptelike taal van die regering, maar sy gebruik is vandag beperk tot 'n aantal seremonies soos die gebed voor die opening van die Statevergadering. Frans is egter 'n verpligte skoolvak. Die eerste bewoners was jagters en versamelaars wat gedurende die Ou Steentydperk (omstreeks 250 000 v.C.) in grotte gewoon het.


Nnamdi Azikiwe (16 November 1904 - 11 Mei 1996) was vanaf 1963 tot 1966 die president van Nigerië. Hierdie artikel is ’n saadjie. Voel vry om Wikipedia te help deur dit uit te brei.


Die olifant (Elephantidae) is 'n familie van groot soogdiere wat aan die orde van slurpdiere behoort. Die familie omvat twee lewende genera wat drie lewende spesies bevat: die Afrika Savanne-olifant (Loxodonta africana) wat in Sub-Sahara Afrika voorkom, die Afrika-woudolifant (Loxodonta cyclotis) van Wes- en Sentraal-Afrika en die Asiatiese olifant (Elephas maximus) wat in Indië en Suidoos-Asië voorkom. Olifante is die enigste oorlewende slurpdiere van die huidige tydperk. Die reusagtige behaarde mammoete en mastodonte het reeds uitgesterf. Die soogdier wat in ons era die nouste (dog steeds slegs verlangs) aan die slurpdiere verwant is, is die dassie. Met 'n maksimum gewig van 7 500 kg (Afrikaanse olifant) is olifante die grootste lewende landdiere. Daar is vandag nog 2 lewende spesies, naamlik die Afrikaanse en die Asiatiese olifant. Die Asiatiese olifant is onder meer kleiner as die Afrikaanse olifant en sy ore is ook relatief klein. Die neus en bolip van albei spesies is uitgegroei tot 'n slurp, waarmee die diere kan voel, ruik, gryp, suig en trompetter.


Charles Gorman (1865 – 25 Januarie 1928) was 'n Amerikaanse akteur. Hy was bekend vir sy rol in die rolprent Treasure Island (1918). 1916: Children of the Feud 1918: Treasure Island 1918: The Bride of Fear 1918: Confession 1918: The Girl with the Champagne Eyes 1921: Bare Knuckles 1921: The Devil Within 1921: The Primal Law Charles Gorman in die Internet-rolprentdatabasis


Die Sol Plaatje Plaaslike Munisipaliteit is een van die plaaslike munisipaliteite in die Frances Baard-distriksmunisipaliteit in die Noord-Kaap, Suid-Afrika. Nedersettings in die munisipaliteit: Galeshewe Kimberley (setel) Motswedimosa Ritchie Roodepan Hierdie artikel is ’n saadjie. Voel vry om Wikipedia te help deur dit uit te brei.


Dolly Dolly (5 Julie 1996 – 14 Februarie 2003) was die eerste gekloonde skaap, en die eerste soogdier gekloon van 'n volwasse somatiese sel, met behulp van die proses van kernoordrag. Dolly was gekloon deur Keith Campbell, Ian Wilmut en kollegas by die Roslin Instituut in Skotland. Sy was gebore op 5 Julie 1996 en het gesterf aan 'n longsiekte vyf maande voor haar sewende verjaarsdag (die siekte was nie verwant aan 'n kloon wees nie). Volgens die BBC is sy die wêreld se bekendste skaap. Die sel wat gebruik word as die skenker vir die kloning van Dolly, is van 'n melkklier geneem, en die produksie van 'n gesonde kloon het dus bewys dat 'n sel wat uit 'n spesifieke deel van die liggaam geneem is, 'n hele individu kan herskep. Op Dolly se naam het Wilmut gesê: "Dolly is afgelei van 'n melkklier sel en ons kon nie van 'n meer indrukwekkende paar kliere dink as Dolly Parton sin nie".


Harry Bowen (4 Oktober 1888 – 5 Desember 1941) was 'n Amerikaanse akteur. Hy was bekend vir sy rolle in die rolprente Red Hot Rhythm (1929), The Fourth Alarm (1930), Heir to Trouble (1935), en Neighborhood House (1936). 1929: Red Hot Rhythm 1930: The Fourth Alarm 1932: Ghost Valley 1932: Crashin' Broadway 1933: Rainbow Ranch 1935: Heir to Trouble 1936: Neighborhood House Harry Bowen in die Internet-rolprentdatabasis


Jakob (Hebreeus: יַעֲקֹב, Ja'akow, luister (hulp·inligting); Grieks: Ἰακώβ, Iakṓb; ook Israel genoem) is in die Hebreeuse Bybel en Ou Testament die derde aartsvader, die kleinseun van Abraham, asook die seun van Isak en Rebekka. Die nageslag van sy twaalf seuns was die twaalf stamme van Israel. Hy was dus die stamvader van die Israeliete. Die Bybelboek Beresjiet/Genesis beskryf in hoofstukke 25 tot 50 sy volledige lewensgeskiedenis. Jakob se tweelingbroer Esau is net voor hom gebore, maar Jakob het tydens die geboorte aan Esau se hakskeen vasgehou, wat die eersgeboortereg in gedrang gebring het en die rede is waarom hy die naam Jakob gekry het. Die naam hou blykbaar verband met die woorde "hakskeen" en "bedrieër". Alhoewel Esau dus bestem was om sy pa Isak op te volg, het God (JHWH/Allah) vroeër reeds bekend gemaak dat Jakob die opvolger sou wees, wat toe ook bewaarheid is, want Jakob het later Esau se eersgeboortereg by hom geruil vir 'n pot lensiesop, op 'n dag toe Esau doodmoeg uit die veld teruggekeer het.


Die Bellingshausensee is 'n see van die Suidelike Oseaan aan die westelike kus van Antarktika, dit wil sê in die Westelike Halfrond. Die Bellingshausensee is ná die Balties-Duitse ontdekkingsreisiger in Russiese diens Fabian Gottlieb von Bellingshausen genoem, wat die see in 1821 vir die eerste keer bevaar het. Die see het 'n oppervlakte van sowat 487 000 km² en 'n maksimum diepte van 4 500 m. Die Bellingshausensee is tussen Kaap Flying Fish op Thurston-eiland in die weste, Alexander-eiland in die ooste en Peter I-Eiland in die noorde geleë. Die Bellingshausensee grens in die weste aan die Amundsensee en in die ooste aan die Antarktiese Skiereiland, sowat 1000 km verder noordoos is die Scotiasee geleë. Die 60ste suidelike breedtegraad vorm die noordelike grens. Soos al die seë van Antarktika is die Bellingshausensee noord van die Suidpool geleë en feitlik die hele jaar gevries. Die Bellingshausensee word deur Argentinië (Argentyns-Antarktika), Chili (Antártica Chilena) en die Verenigde Koninkryk (Brits-Antarktiese Gebied) geëis en tot hul Antarktis-gebied gereken, maar omdat dit volgens internasionale reg nie erken word nie, val die see soos die res van Antarktika onder die saak van die Antarktis-verdrag.


Die 26ste Oscar-toekenningsaand is op 25 Maart 1954 deur die Academy of Motion Picture Arts and Sciences in Hollywood en New York gehou om erkenning te gee aan die rolprente van 1953. Shirley Booth, wat in Philadelphia in ’n toneelstuk opgetree het, het die beste akteur deur middel van ’n lewendige uitsending aangekondig nadat die aanbieder Donald O'Connor vir haar die naam oor die telefoon gegee het. Gary Cooper het sy prysoorhandiging aan die beste aktrise vooraf opgeneem op ’n stel in Mexiko en O'Connor het die wenner aangekondig. Al die grootste wenners in dié jaar was swart-wit rolprente. Die grootste was Fred Zinnemann se From Here to Eternity, met 13 benoemings en 8 Oscars, waaronder vir beste rolprent, manlike en vroulike byspeler, regisseur en draaiboek. Met sy 8 pryse het hy die rekord geëwenaar van Gone with the Wind (1939). William Holden se toespraak as beste akteur was bloot "Dankie" – een van die kortste toesprake in Oscar-geskiedenis.


Ian Bohen (gebore 24 September 1976) is 'n Amerikaanse akteur, regisseur, en skrywer. Hy is bekend vir sy rolle in die rolprente Wyatt Earp (1994), Pearl Harbor (2001), en The Dark Knight Rises (2012), en in die televisiereeks Teen Wolf (2011). 1994: Wyatt Earp 1995: Monster Mash: The Movie 2001: Pearl Harbor 2007: Marigold 2010: Irreversi 2012: The Dark Knight Rises 2018: Little Women 2011: Teen Wolf 2011: Breakout Kings 2014: Wolf Watch 2018: Yellowstone 2016: MTV Fandom Awards 1998: Young Hercules Ian Bohen in die Internet-rolprentdatabasis


Die ATX (Advanced Technology Extended) moederbord vormfaktor is deur Intel in 1995 geskep. Dit was die eerste groot verandering in rekenaarkas en moederbord ontwerp vir baie jare. ATX het die AT vormfaktor verbygesteek as die standaardstelsel in nuwe stelsels. ATX het baie van die AT se probleme en frustrasies oorbrug. Ander standaarde vir kleiner borde (insluitende microATX, flex-ATX en mini-ITX) gebruik gewoonlik die basiese agterste uitleg van die ATX moederbord maar maak die bord kleiner asook die aantal aansluiter hegstukke. In 2003, het Intel die BTX standaard bekendgestel met die oogmerk om ATX daarmee te vervang maar met ingang Februarie 2006 was die ATX vormfaktor nog steeds die nywerheidstandaard vir selfbouers en selfs vir rekenaarvervaardigers soos Dell, Gateway en Hewlett-Packard. AT-tipe rekenaarkaste het 'n kragskakelaar gehad wat direk aan die stelsel se kragtoevoer eenheid gekoppel was. Die algemene konfigurasie was 'n dubbelpool skakelaar op die hooftoevoer met die vier penne gekonnekteer aan drade vanaf 'n vierkern kabel. Die drade was of aan die kragskakelaar vasgesoldeer (wat dit moeilik gemaak het om 'n kragtoevoer eenheid te vervang as dit gefaal het) of is met 'n hegstuk daaraan gekoppel.


Die 25ste Oscar-toekenningsaand is op 19 Maart 1953 deur die Academy of Motion Picture Arts and Sciences in Hollywood en New York gehou om erkenning te gee aan die rolprente van 1952. Dit was die eerste Oscar-aand wat op televisie gebeeldsend is, en die eerste seremonie wat tegelykertyd in Hollywood en New York gehou is. Groot omstredenheid het die wenners van die prys vir beste rolprent omhul: die gunsteling, High Noon, het verloor teen Cecil B. DeMille se The Greatest Show on Earth. Laasgenoemde word nou beskou as een van die swakste prente wat nog ’n Oscar gewen het. The Bad and the Beautiful het vyf pryse gewen – die meeste wat nog gewen is deur ’n prent wat nie vir beste rolprent benoem is nie. Dit was ook die laaste keer ooit dat die beste rolprent net twee Oscars kon wen. Shirley Booth was die laaste mens wat in die 19de eeu gebore is wat ’n Oscar vir beste akteur gewen het. Vir die eerste keer sedert die instelling van die kategorieë beste manlike en vroulike byspeler is die Oscars vir beste rolprent en beste regisseur asook al vier akteurspryse deur ses verskillende prente gewen.


Dolly Rebecca Parton (* 19 Januarie 1946) is 'n Amerikaanse sangeres-liedjieskryfster, multi-instrumentalis en filantroop bekend vir haar werk in countrymusiek. In die vier en 'n half dekades sedert haar nasionaletrefferlysdebuut bly sy een van die suksesvolste vroulike kunstenaars in die geskiedenis van die countrygenre, wat aan haar die titel "Die Koningin van Countrymusiek" besorg het met vyf-en-twintig nommereen-enkelsnitte, en 'n rekord een-en-veertig toptien-countryalbums. Sy word spesiaal onderskei omdat sy in elk van die laaste vyf dekades 'n topvyf-countrytreffer opgevoer het en omdat sy die enigste kunstenaar is om in elk van die laaste vier dekades 'n nommereen-countryenkelsnit voort te bring. Sy is beroemd vir haar kenmerkende sopraanstem, soms ontugtige humor, flambojante drag en wulpse karakter. Randy Parton was haar jonger broer. Sha-Kon-O-Hey!


Grace Bradley (21 September 1913 – 21 September 2010) was 'n Amerikaanse aktrise. Sy was bekend vir haar rolle in die rolprente Redhead (1934), Anything Goes (1936), Wake Up and Live (1937), en The Invisible Killer (1939). 1934: Redhead 1934: Come On, Marines! 1934: She Made Her Bed 1935: Old Man Rhythm 1935: Stolen Harmony 1936: Anything Goes 1936: Dangerous Waters 1936: F-Man 1936: Rose of the Rancho 1936: Sitting on the Moon 1937: Wake Up and Live 1937: It's All Yours 1937: Larceny on the Air 1937: You're in the Army Now 1937: Roaring Timber 1938: Romance on the Run 1939: The Invisible Killer 1941: Sign of the Wolf 1942: Brooklyn Orchid 1942: Two Mugs from Brooklyn 1943: Taxi, Mister 1949: Two Knights from Brooklyn 1960: It Happened in Hollywood 2001: Hopalong Cassidy: Public Hero #1 Grace Bradley in die Internet-rolprentdatabasis


Faith Salie (gebore 14 April 1971) is 'n Amerikaanse aktrise. Sy is bekend vir haar rolle in die rolprent The Trip (2002) en in die televisiereekse Star Trek: Deep Space Nine (1993) en Sex and the City (1998). 2002: The Trip 1993: Star Trek: Deep Space Nine 1998: Sex and the City 2004: Significant Others 2010: Festival Updates 2010: Treehugger TV 2011: The Approval Matrix 2015: Science Goes to the Movies 2004: 40 Greatest Reality TV Moments Faith Salie in die Internet-rolprentdatabasis


Hugo Chávez (28 Julie 1954 – 5 Maart 2013) was 'n Venezolaanse politikus en die president van Venezuela vanaf 1999 tot sy dood in 2013. Hy was die leier van die Vyfde Republiek Beweging sedert die stigting daarvan in 1997 tot 2007, waarna dit saam met ander partye saamgesmelt het om die Verenigde Sosialistiese Party van Venezuela (PSUV) te vorm. Hy was die leier van die PSUV tot in 2012. Hugo Rafael Chávez Frías is op 28 Julie 1954 in Sabaneta, Barinas gebore. Hy sluit by die weermag aan en stig later die geheime organisasie MBR-200, omdat hy ontevrede met die land se politieke stelsel was. As leier van MBR-200 loods hy in 1992 'n onsuksesvolle staatsgreep teen die regering van president Carlos Andres Peres, waarvoor hy in die tronk beland. Na sy vrylating stig hy 'n sosialistiese politiese party, die Vyfde Republiek Beweging en word in 1998 as presedent van Venezuela verkies. Hy is in 2000 en 2006 tydens sy land se presidensiële verkiesings herverkies. In Oktober 2012 wen hy die verkiesing vir 'n vyfde keer, maar die inhuldiging op 10 Januarie 2013 moes uitgestel word omdat hy vir mediese behandeling in Kuba was en tyd nodig gehad het om te herstel.


Die Sprot (Sprattus sprattus) is 'n vis wat voorkom in Europa en is deel van die haring familie: Clupeidae. In Engels staan die vis bekend as die Sprat. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Froese, Rainer, en Daniel Pauly, eds. (2005). "Sprattus sprattus" in FishBase. Augustus 2005-weergawe. Hierdie artikel is ’n saadjie. Voel vry om Wikipedia te help deur dit uit te brei.


Die Amoer (Russies: Амур), Heilong Jiang (Chinees: 黑龙江) of Sahaliyan Ula (Mantsjoe) is die wêreld se negende langste rivier en vorm die grens tussen die Russiese Verre-Ooste en Noordoos-China (Mantsjoerye). In baie historiese geskrifte word na bogenoemde twee gebiede verwys as onderskeidelik Buite-Mantsjoerye (Russiese Mantsjoerye) en Binne-Mantsjoerye. Die Chinese provinsie Heilongjiang aan die suideroewer sowel as die Russiese Amoer-oblast aan die noorderoewer is na die rivier genoem. Die naam "Swartrivier" (sahaliyan ula) is deur die Mantsjoes en die Qing-dinastie gebruik – hulle het die rivier as heilig beskou. Die Amoer het altyd ’n belangrike rol gespeel in die betrekkinge tussen Rusland en China. In 1689 is die Argoenrivier as die grens tussen die lande vasgestel ná ’n botsing by die Amoer. Twee eeue later het die Russe die verswakking van die Qing-dinastie uitgebuit en is die grens in 1858 by die Verdrag van Aigun na die Amoer verskuif. Deur die tyd het gereelde grenskonflikte oor die rivier plaasgevind – die ergstes was in 1900 met die verdrywing van die Chinese uit Blagowesjtsjensk in die Amoer-oblast en die botsing tussen die Sowjetunie en China in 1969 oor ’n paar eilande.


Tiamat was ’n oergodin van die oseaan in die Mesopotamiese mitologie (Sumeries, Assiries, Akkadies en Babilonies) wat met Abzu, die god van die varswater, gepaar het om die jonger gode te skep. Sy is die simbool van die chaos voor die skepping, en word uitgebeeld as ’n vrou: sy verteenwoordig die skoonheid van vroue. Daar was dalk twee weergawes van die Tiamat-mite. In die een is sy die skeppergodin wat die kosmos vreedsaam skep deur ’n "heilige huwelik" tussen die sout- en varswater. In die tweede weergawe word Tiamat beskou as ’n monster wat die oerchaos verteenwoordig. In sommige bronne was sy ’n seemonster of draak. In die Enuma Elisj, die Babiloniese epiese verhaal oor die skepping, skenk sy die lewe aan die eerste generasie gode. Haar man, Abzu, neem (korrek) aan hulle wil hom doodmaak en sy troon oorneem en hy voer oorlog teen hulle. In die proses word hy doodgemaak.


Die sonsfeer of heliosfeer is 'n bel of borrel in die ruimte wat deur die sonwind in die interstellêre materie (die waterstof en helium wat die sterrestelsel deurdring) "blaas". Alhoewel elektries neutrale atome van die buitenste ruim hierdie bel kan binnedring, is byna al die materie in die sonsfeer van die Son self afkomstig. Vir die eerste 10 miljard kilometer van sy radius, reis die sonwind teen meer as 'n miljoen kilometer per uur. Soos dit met die interstellêre materie begin bots, vertraag dit en stop naderhand geheel en al. Die gebied waar die sonwind begin vertraag, word die grensskok genoem. Die punt waar die druk van die sonwind en interstellêre materie in balans is, is die heliopouse; die punt waar die interstellêre materie (wat in die teenoorgestelde rigting beweeg) tydens sy botsing met die sonsfeer vertraag, staan bekend as die boogskok. Hierdie artikel is ’n saadjie. Voel vry om Wikipedia te help deur dit uit te brei.


Sola Scriptura (Latyn vir "deur die Skrif alleen") is die Christelike leer dat die Bybel die hoogste gesag in alle sake van die leer en praktyk is. Die term dateer uit die tyd van die kerklike reformasie in die 16de eeu, toe die hervormers dit in hul stryd teen die Roomse Kerk gebruik het. Die term stel die pous en die tradisies van die kerk ondergeskik aan die Woord van God. Die Skrif alleen – nie die pous of tradisie nie – word dus as bepalend geag. Vyf solas (en) Artikels oor die Vyf Solas vanuit 'n gereformeerde standpunt Hierdie artikel is ’n saadjie. Voel vry om Wikipedia te help deur dit uit te brei.


Euphorbiaceae is die naboom-familie wat hoort tot die orde Malpighiales. Hierdie is 'n groot familie en in Suid-Afrika is die bekendste genus Euphorbia, die vetplantagtige, melkerige, doringe plante. Die plante word dikwels verkeerdelik kaktusse genoem. Lede van die familie word herken aan die drie-lobbige vrugte, enkelvoudige blare en melkerige sap wat afgeskei word wanneer dit beskadig word. Die sap kan soms ook giftig wees. Wêreldwyd hoort daar 7,500 spesies tot die familie waarvan ongeveer 400 in Suider-Afrika voorkom en 100 is bome. Van die Suid-Afrikaanse spesies is: Boskoorsbessie (Croton sylvaticus) Bosveldkandelaarnaboom (Euphorbia cooperi) Bosysterpruim (Drypetes gerrardii) Duikerbessie (Sapium integerrimum) Gifboom (Euphorbia virosa) Heuningnaboom (Euphorbia tetragona) Koorsbessie (Croton megalobotrys) Kraalnaboom (Euphorbia tirucalli) Laeveldnaboom (Euphorbia evansii) Laventelkoorsbessie (Croton gratissimus) Lebombo-ysterhout (Androstachys johnsonii) Lebombonaboom (Euphorbia confinalis) Manketti (Schinziophyton rautaneni) Naboom (Euphorbia ingens) Riviernaboom (Euphorbia triangularis) Stamvrugysterpruim (Drypetes natalensis) Tambotie (Spirostachys africana) Valleibosnaboom (Euphorbia grandidens) Voëlsitboom (Antidesma venosum) Vratjievrugbliksembos (Clutia pulchella) Wildepopulier (Macaranga capensis) Alfabetiese lys van Suid-Afrikaanse bome Algemene gids tot BOME.


Eend is die algemene naam vir 'n aantal voëlsoorte in die Anatidae-familie. Eende is gewoonlik watervoëls, meestal kleiner as swane en ganse, en word by beide vars- en seewater aangetref. Sommige eende verloor al hulle slagvere tegelyk. Dan kan hulle nie vlieg alvorens die nuwes uitkom nie. Dendrocygninae Oxyurinae Anatinae Aythyinae Merginae Knobbeleend Lid van die Tadorninae-familie Alfabetiese lys van Suid-Afrikaanse voëls Lys van Suid-Afrikaanse voëls (gegroepeer) Lys van Suider-Afrikaanse voëls volgens wetenskaplike name Eendekooi Wikiwoordeboek het 'n inskrywing vir eend. Hierdie artikel is ’n saadjie. Voel vry om Wikipedia te help deur dit uit te brei.


David Herbert Lawrence (11 September 1885 – 2 Maart 1930) is een van die belangrikste Engelse romanskrywers uit die begin van die 20ste eeu. Behalwe romans soos Sons and Lovers, The Rainbow, Women in Love en Lady Chatterley's Lover het hy ook verhale, gedigte, toneelstukke en reisbeskrywings geskryf. Die Engelse skrywer David Herbert Lawrence is op 11 September 1885 in Eastwood, Nottinghamshire, as die vierde kind van 'n steenkoolmynwerker gebore. Ná sy skoolopleiding het hy eers as 'n klerk en later as hulponderwyser gewerk. Van 1906 tot 1908 het hy 'n onderwyserskursus aan die Nottinghamse Universiteitskollege gevolg. In dié jare het sy eerste verhale en gedigte verskyn en in 1911 sy eerste roman, The White Peacock. In 1912 het hy die Duitse barones Frieda von Richthofen, die vrou van 'n Nottinghamse hoogleraar, ontmoet. Ná haar egskeiding in 1914 het Lawrence met haar getrou en hulle het saam deur Duitsland en Italië gaan reis. Tydens die Eerste Wêreldoorlog het hulle in Engeland gewoon, waar hulle weens hul openlike afkeer van die oorlog en Frieda se nasionaliteit van spioenasie verdink is.


Gottfried Wilhelm Freiherr von Leibniz (* 1 Julie 1646 in Leipzig, geb. Gottfried Wilhelm Leibniz; † 14 November 1716 in Hannover) was 'n Duitse filosoof en wetenskaplike, wiskundige, diplomaat, fisikus, geskiedkundige, bibliotekaris en doktor van sekulêre en kerklike reg. Hy word beskou as die universele denker van sy tyd en was een van die belangrikste filosowe van die laat 17de en vroeë 18de eeu. Leibniz is op 1 Julie 1646 in Leipzig gebore. Sy ouers, veral sy pa, 'n regsgeleerde, Friedrich Leibniz, oorspronklik van Altenberg/Erzgeb, wek al vroeg sy belangstelling in regs- en filosofiese probleme. Sy pa was 'n juris en professor in Moraliteitsfilosofie (Etiek) en sy ma die dogter van 'n regsgeleerde. Wikimedia Commons het meer media in die kategorie Gottfried Wilhelm Leibniz. BBKL Inskrywing (met Literatuurverwysings) in die Biographisch-Bibliographisches Kirchenlexikon (Duits) Nachweise von lateinischen Werken im Internet - Referense van latynse werke Akademie Ausgabe Online - Akademie Uitgawes (aanlyn) Hierdie artikel is ’n saadjie. Voel vry om Wikipedia te help deur dit uit te brei.


Timothy Omundson (gebore 29 Julie 1969) is 'n Amerikaanse akteur. Hy is bekend vir sy rolle in die televisiereekse Deadwood (2004), Supernatural (2005), Psych (2006), en Galavant (2015). 2011: 25 Hill 2017: Woody Woodpecker 2017: Carter & June 2017: Wild Honey 1995: Medicine Ball 1996: Mr. & Mrs. Smith 1999: Judging Amy 2004: Deadwood 2005: Supernatural 2006: Psych 2015: Galavant 2017: Castlevania 2014: The Galavant Showcase 2017: Household Name 2017: Psych: The Movie Timothy Omundson in die Internet-rolprentdatabasis Timothy Omundson op Twitter


Leonardo di ser Piero da Vinci (15 April 1452 – 2 Mei 1519) was 'n Italiaanse veelweter: 'n wetenskaplike, wiskundige, ingenieur, ontleedkundige, uitvinder, skilder, beeldhouer, argitek, tuinkundige, musikant en skrywer. Hy is gebore in Vinci, 'n dorp in Florence, as die buite-egtelike seun van 'n notaris, Piero da Vinci, en 'n plattelandse meisie, Caterina. Hy het opleiding ontvang in die ateljee van die bekende Florentynse skilder Verrocchio. 'n Groot gedeelte van sy vroeë werkende lewe was in die diens van Ludovico il Moro, in Milaan, waar verskeie van sy belangrikste werke geskep is. Hy het ook in Rome, Bologna en Venesië gewerk, maar het sy laaste jare in Frankryk deurgebring, in die tuiste wat deur koning Frans I aan hom gegee is. Leonardo is dikwels beskryf as die argetipiese "Renaissance-man" of universele genie: 'n man wie se skynbare eindelose verbeelding slegs deur sy uitvindingsvermoë geëwenaar is. Hy word wyd beskou as een van die beste skilders van alle tye en moontlik die mees divers begaafde persoon wat ooit geleef het.


Pous Benedictus XV (Latyn: Benedictus PP. XV, Italiaans: Benedetto XV; 21 November 1854 – 22 Januarie 1922), gebore markies Giacomo Paolo Giovanni Battista della Chiesa, was die 258ste pous van die Rooms-Katolieke Kerk van 3 September 1914 tot 22 Januarie 1922 vir 7 jaar 4 maande en 20 dae. Hy het Pous Pius X (1903–1914) opgevolg. Pous Benedictus XV is gebore as markies Giacomo Paolo Giovanni Battista della Chiesa (Giacomo della Chiesa) op 21 November 1854 in Pegli, Italië. Hy was die sesde kind van markies Giuseppe della Chiesa en sy vrou Giovanni Migliorati. Hulle was verarmde stadsadel van die Genuese voorstad Pegli. Die familie Migliorati het reeds in die 15de eeu 'n pous gehad in die persoon van Cosimo de' Migliorati wat die naam Innocentius VII aangeneem het. Giacomo se gesondheid was swak en hy het tuisonderrig ontvang. Na sy middelbare skoolopleiding aan die Institutio Danovaro e Giusso wil hy priester word, maar sy pa dring daarop aan dat hy universiteit toe gaan en regte studeer. Hy volg egter gelyktydig kursusse in filosofie aan die seminarie.


1 November is die 305ste dag van die jaar (306ste in skrikkeljare) in die Gregoriaanse kalender, met nog 60 dae oor. 837 – Pous Gregorius IV stel Allerheilige feesdag in. 1503 – Pous Julius II volg Pous Pius III op as pous van die Rooms-Katolieke Kerk. 1512 – Die plafon van die Sixtynse kapel, deur Michelangelo geskilder, word vir die eerste keer aan die publiek ten toon gestel. 1521 – Die Straat van Magellaan, die seestraat net suid van die Suid-Amerikaanse vasteland wat die Stille- en die Atlantiese Oseane met mekaar verbind, word vir die eerste keer deur Ferdinand Magellaan deurvaar. 1604 – Die tragedie van William Shakespeare, Othello, word vir die eerste keer by die Paleis van Whitehall in Londen opgevoer. 1610 – Pous Paulus V verklaar Charles Borromeo heilig. 1611 – Die romantiese komedie van William Shakespeare, The Tempest, word vir die eerste keer by die Whitehall Paleis in Londen opgevoer. 1658 – Pous Alexander VII verklaar Thomas van Villanova heilig. 1683 – Die Britse kroonkolonie van New York word onderverdeel in 12 graafskappe. 1745 – Pous Benedictus XIV publiseer Vix Pervenit oor woekerwins en ander oneerlike wins. 1755 – Lissabon in Portugal word vernietig deur ’n geweldige aardbewing en tsunami.


15 Augustus is die 227ste dag van die jaar in die Gregoriaanse kalender (228ste in skrikkeljare). Daar volg nog 138 dae in die res van die jaar. 687 – Pous Sergius I volg Pous Konon op. 1264 – Pous Urbanus IV gee die kroon van Sisilië aan Karel van Anjou. 1483 – Die Sixtynse kapel word in gebruik geneem. 1914 – Die Panama-kanaal word in gebruik geneem om 'n kortpad tussen die Atlantiese en die Stille Oseaan te vestig. 1944 – Tweede Wêreldoorlog: Operasie Dragoon vind plaas, die inval in die suide van Frankryk van uit die Middellandse See. 1945 – Geallieerde Nasies vier die einde van die Tweede Wêreldoorlog na oorwinning in Japan wanneer keiser Hirohito die onvoorwaardelike oorgawe in die Stille Oseaan oorlog oor die radio aankondig.


Fluoridering of fluoridasie is die byvoeging van fluoried (fluoorsoute) by drinkwater, kos (soos byvoorbeeld tafelsout en melk) en kosmetika soos tandepasta om tandbederf te help voorkom. Fluoor is 'n spoorelement in grond, water en groente, maar word – anders as byvoorbeeld yster, sink en jodium – nie onder die noodsaaklike spoorelemente vir die menslike liggaam gereken nie, al is fluoried, 'n fluoorverbinding, een van die normale bestanddele van beenweefsel, waaronder ook tande. Daar kan dus nouliks sprake wees van 'n fluoriedtekort in die menslike liggaam. Dit is ook nie 'n fluoriedtekort wat tandbederf veroorsaak nie, maar eerder 'n ongebalanseerde dieet en swak tandesorg en mondhigiëne. 'n Tekort aan fluoried word ewemin as die oorsaak van osteoporose aangevoer. Volgens die Suid-Afrikaanse Tandheelkundige Vereniging is die fluoridering van drinkwater deur die owerhede die doeltreffendste en goedkoopste manier om tandbederf in 'n gemeenskap te verminder. So is selfs basiese gesondheidsorg soos die gebruik van fluoriedtandepasta moontlik buite die bereik van arm huishoudings. Om fluoried by die watervoorraad te voeg kos minder as R1 per kop per jaar.


'n Toilet is waar die meeste mense van liggaamlike afvalstowwe, soos urine en ontlasting, ontslae raak. Die afvalstowwe val in die water in die toilet, en wanneer die toilet getrek word, spoel die water die afvalstowwe na die rioolwerke. 'n Kamer wat 'n toilet bevat, kan 'n "kleedkamer" of 'n "badkamer" genoem word. Vandag het amper alle geboue ten minste een toilet. In 'n huis hoef die toilet nie noodwendig in dieselfde kamer as die stort, bad of wasbak te wees nie. Sommige huise se toilette word ook buite aangetref. Publieke toilette is openbare toilette wat deur enige persoon gebruik kan word. Soms moet mens betaal om hierdie toilette te gebruik, mens noem só 'n toilet 'n "betaaltoilet". Publieke badkamers het gewoonlik baie toilette met mure wat hulle van mekaar skei. Dít maak 'n area wat 'n "hokkie" of "gemakshuisie" genoem word. Badkamers vir mans het ook soms aparte urinêre. Urinêre kan óf aan die muur geheg wees vir een persoon, óf dit kan 'n hele bak of trog wees vir 'n klompie persone.


Die R82 is ’n provinsiale roete in Suid-Afrika wat Johannesburg met Kroonstad verbind via Vereeniging en Sasolburg. Dit begin by die suidelike einde van die M1 Johannesburg metrosnelweg en loop suid, sluit aan by die R59, R54, R42 en R28 paaie by Vereeniging voor die kruising van die Vaalrivier in die Vrystaat en gaan voort tot in Kroonstad. Dit is ’n alternatiewe roete vir die N1 Nasionale Roete tussen Johannesburg en Kroonstad. Lys van provinsiale roetes in Suid-Afrika


Esprit Holdings is 'n internasionale mode-onderneming wat sy hoofkwartier in Pembroke op die Bermuda-eilande het, met twee operasionele hoofkwartiere in Ratingen, Duitsland (Europese hoofkwartier) en Kowloon, Hongkong (Asiatiese hoofkwartier). Die houermaatskappy se aandele word sedert 1993 op die Hongkongse aandelebeurs genoteer. Die onderneming het vanuit 'n beskeie begin tot een van die wêreld se vernaamste modewinkelkettings gegroei. In 1968 het die Amerikaanse stigters, Susie en Douglas Tompkins, begin om selfvervaardigde mode-klerasie vanuit hul Volkswagen-mikrobus te verkoop. Hiervoor het hulle vanuit hul woonplek in San Francisco deur die hele deelstaat Kalifornië gery. Drie jaar later het die egpaar sy eie onderneming, Esprit de Corp. gestig en nog in dieselfde jaar saam met Michael Ying, 'n voormalige voorsitter en aandeelhouer, 'n filiaal in Hongkong gevestig. Tans bemark die onderneming sy produkte – naas mode-klerasie, -skoeisel en -bybehore ook huisartikels en meubels – onder die handelsmerke Esprit en edc in meer as veertig lande.


Die Dubbelkol-koninginvis (Scomberoides lysan) is 'n vis wat noord van Durban voorkom. Groot skole van die onvolwasse vissies kom in die strandmere in die noorde van KwaZulu-Natal voor. Die vis lyk baie soos die Talang-koninginvis. In Engels staan die vis bekend as die Doublespotted queenfish. Alfabetiese lys van visse Lys van Suider-Afrikaanse visse volgens wetenskaplike name Lys van visfamilies Scomberoides lysan by FishBase. Coastal Fishes of Southern Africa. Phil & Elaine Heemstra. 2004. ISBN 1-920033-01-7 Hierdie artikel is ’n saadjie. Voel vry om Wikipedia te help deur dit uit te brei.


José Manuel Zelaya Rosales (gebore op 20 September 1952) is 'n Hondurese politikus wat van 27 Januarie 2006 tot 28 Junie 2009 president van Honduras was. Hy is die oudste seun van 'n welgestelde sakeman en het sy pa se bynaam "Mel" geërf. Voordat hy die politiek betree het, was hy betrokke by die hout- en houtondernemings van sy gesin. Zelaya is verkies as 'n liberaal en het tydens sy presidentskap na die politieke links oorgegaan en 'n alliansie met die ALBA gesmee. Op 28 Junie 2009, tydens die Hondurese grondwetlike krisis in 2009, is hy deur die weermag aangegryp en in 'n staatsgreep na Costa Rica gestuur. Op 21 September 2009 keer hy terug na Honduras en is in die Brasiliaanse ambassade in Tegucigalpa hervestig. In 2010 vertrek hy na Honduras na die Dominikaanse Republiek, 'n ballingskap wat langer as 'n jaar geduur het. Hy verteenwoordig nou Honduras as 'n afgevaardigde van die Sentraal-Amerikaanse parlement. Zelaya is sedert Januarie 1976 getroud met Xiomara Castro de Zelaya, wat 'n presidentskandidaat in die algemene verkiesing van 2013 was, maar teen Juan Orlando Hernández verloor het.


Aberystwyth (uitgespreek /ˌæbəˈrɪstwɪθ/ (Engels) of [abɛrˈəstʊɨθ] (Wallies)) is 'n dorp met 15 935 inwoners in Wallis. Die dorp is veral bekend vir sy universiteit. Hierdie artikel is ’n saadjie. Voel vry om Wikipedia te help deur dit uit te brei.


William Oliver Stone (gebore op 15 September 1946) is ’n Amerikaanse rolprentregisseur, draaiboekskrywer en vervaardiger. Hy het in die middel 1980's en vroeë 1990's bekendheid verwerf vir die skryf en regissering van ’n reeks rolprente oor die Viëtnamoorlog, waarin hyself ’n soldaat was. Baie van Stone se prente handel oor omstrede Amerikaanse politieke kwessies van die laat 20ste eeu en is as sulks as gevaarlik beskou toe hulle uitgereik is. Sy prente kombineer dikwels verskillende kamera- en filmformate in ’n enkele skoot, soos in JFK, Natural Born Killers en Nixon. Hy het drie Oscars gewen vir sy werk aan die prente Midnight Express, Platoon en Born on the Fourth of July. Hy is op die Austin-rolprentfees van 2007 vereer met die prys vir lewenslange bydrae tot die rolprentbedryf. James Riordan (September 1996). Stone: Biography of Oliver Stone. New York: Aurum Press. p. 377. ISBN 1-85410-444-6. Oliver Stone in die Internet-rolprentdatabasis Amptelike webtuiste: The Oliver Stone Experience Geargiveer 25 Januarie 2021 op Wayback Machine ’n Biografie van Oliver Stone Wikimedia Commons het meer media in die kategorie Oliver Stone.


Die Decamerone (Italiaans; afgelei van Grieks δέκα deka "tien"; en ἡμέρα hemera "dag") is 'n versameling van 100 novelles wat deur die Middeleeuse Italiaanse skrrywer Giovanni Boccaccio geskryf is. As stylvormende literêre werk sou die Decamerone die voorbeeld vir die meeste ander Europese versamelings van novelle word. Dit was waarskynlik in die jare van 1348–53 dat Boccaccio die Decamerone geskryf het in die vorm waarin dit vandag gelees word. Die wye verwysingsraamwerk van die Decamerone, met sy alternatiewelike tragiese en komiese sienswyses van die lewe, word regtens beskou as 'n meesterstuk. Stilisties gesien is dit die mees perfekte voorbeeld van Italiaanse klassieke prosa, en die invloed daarvan op die literatuur van die Renaissance en daarna was enorm. Die Decamerone begin met die ontvlugting van 10 jong mense (7 vroue en 3 mans) van die plaaggeteisterde Florence (Firenze) in 1348. Hulle kom weldra tot rus by 'n waterryke landelike gebied, waar elke party gedurende die bestek van die aand 'n beurt kry om as koning of koningin oor die ander te heers.


Vilvoorde (Frans: Vilvorde) is 'n stad en munisipaliteit in die Belgiese provinsie Vlaams-Brabant. Die stad is noord van Brussel geleë met 'n bevolking van 45 495 in 2020. Vilvoorde is 'n nedersetting wat aan die Nederlandstalige Vlaamse Gewes behoort; 'n derde van die inwoners is Franstalig. Alexander De Croo, Eerste Minister Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


'n Kolonie is 'n land wat onder die oorheerskap van 'n andere land is. Byvoorbeeld die Kaap was 'n kolonie onder Nederlandse oorheerskappei vanaf 1652 tot 1795 en weer vanaf 1803 tot 1806. Hy val onder Britse oorheerskappei tussen 1795 en 1802 en weer vanaf 1806 totdat dit in 1910 'n gedeelte van die Unie van Suid-Afrika word. Wikiwoordeboek het 'n inskrywing vir kolonie.


Aristoteles (Grieks: Ἀριστοτέλης Aristotélēs) (Stageira, 384 v.C. – Chalkis, 322 v.C.) was 'n antieke Griekse filosoof en wetenskaplike wat 'n groot invloed op Westerse denke gehad het. Hy was 'n student van Plato en eens 'n onderwyser vir Aleksander die Grote. Sy talle geskrifte fokus op onderwerpe soos die wetenskap, politiek, moraliteit en literatuur. Saam met Sokrates en Plato word hy as een van die belangrikste stigtersfigure van westerse filosofie beskou. Hy het oor 'n menigte velde geskryf, onder andere fisika, metafisika, digkuns, teater, musiek, logika, retoriek, politiek, regering, etiek, plantkunde en dierkunde, en was 'n gesaghebbende figuur in al hierdie velde reg deur die antiekheid en die middeleeue. In filosofie loop sy invloed nog sterk: hy was die eerste kenner om 'n omvattende stelsel van filosofie te skep, wat geloop het van metafisika deur wetenskap na praktiese filosofie, en die eerste om 'n formele studie van logika weer te gee; sy etiek is vandag nog 'n onderwerp van akademiese ondersoek.


Nick Frost (gebore 28 Maart 1972) is 'n Engelse akteur, skrywer, en vervaardiger.


Heinrich Luitpold Himmler (Duits: [ˈhaɪnʁɪç ˈluːɪtˌpɔlt ˈhɪmlɐ]; 7 Oktober 1900 in München – 23 Mei 1945 in Lüneburg) was Reichsführer van die Schutzstaffel (Beskermingseskader; SS), en 'n voorste lid van die Nazi-party (NSDAP) van Duitsland. Himmler was een van die magtigste mense in Nazi-Duitsland en een van die persone wat die meeste verantwoordelikheid vir die Holocaust dra.


George Walker Bush (gebore op 6 Julie 1946) was die 43ste president van die Verenigde State, wat vir die eerste keer op 20 Januarie 2001 en vir sy tweede ampstermyn op 20 Januarie 2005 ingehuldig is. Hy is die seun van oudpres. George H.W. Bush. Bush is vir die eerste keer in 2000 verkies, met een van die kleinste en mees omstrede voorspronge in die Amerikaanse geskiedenis. Ná 'n maand se hertelling van stembriewe en die betwistings van die verkiesingsuitslae in Florida se geregshowe het die Amerikaanse Hooggeregshof uiteindelik George W. Bush as wenner van die presidentsverkiesing verklaar. Ag maande ná Bush se inhuldiging as President van die Verenigde State in 2001 het negentien kapers, wat by die terreurorganisasie Al-Kaïda betrokke was, die terreuraanvalle van 11 September 2001 uitgevoer. Bush het in reaksie hierop 'n oorlog teen terrorisme verklaar, wat later dié sentrale kwessie van sy presidentskap geword het. Teen die begin van Oktober 2001 het hy die bevel vir die Amerikaanse inval in Afghanistan gegee om sodoende die Taliban-régime omver te gooi en al-Qaeda te probeer vernietig.


Ali Hidayat oğlu Asadov (In Azerbeidjans: Əli Hidayət oğlu Əsədov ) is gebore op 30 November 1956. Hy dien tans as eerste minister van Azerbeidjan. Hy is op 8 Oktober 2019 deur president Ilham Aliyev aangestel. Ali Asadov is op 30 November 1956 in Bakoe gebore. In 1974 voltooi hy sy skoolloopbaan by die sekondêre skool in Bakoe en skryf in by die Plekhanov Russiese Universiteit vir Ekonomie in Moskou, waar hy gradueer in 1978. Van 1978 tot 1980 het hy in die weermag gedien. In 1980 begin hy werk as hoof- laboratoriumassistent by die Instituut van Ekonomie aan die Akademie van Wetenskap van die Aserbeidjanse SSR. Asadov het sy studies voortgesit aan die Instituut van Ekonomie aan die Russiese Akademie vir Wetenskap in Moskou tussen 1981 en 1984, waar hy sy nagraadse diploma in Ekonomie voltooi. Tussen 1989 en 1995 werk Ali Asadov as mede-professor en hoof van die Departement aan die Bakoe Instituut van Maatskaplike Bestuur en Politieke Wetenskap, voordat hy die politiek betree. In die eerste Aserbeidjanse parlementêre verkiesing op 12 November 1995 word hy verkies as verteenwoordiger van die Nuwe Aserbeijanse Party vir die tydperk 1995 tot 2000 as 'n lid van die Nasionale Vergadering van die Republiek van Azerbeidjan.


Flora Cross (gebore 11 Januarie 1993) is 'n Amerikaanse aktrise. Sy is bekend vir haar rolle in die rolprente Bee Season (2005), Margot at the Wedding (2007), Chlorine (2013), en Boarding School (2017). 2005: Bee Season 2007: Margot at the Wedding 2013: Chlorine 2017: Boarding School Flora Cross in die Internet-rolprentdatabasis


'n Enklawe is 'n staatsgebied wat geheel en al deur buitelandse grondgebied omring word en gevolglik nie deur 'n tweede staat begrens word en ook geen toegang tot die oop see het nie. Uit die perspektief van die land wat soewereiniteit oor die enklawe het, word dit as 'n eksklawe beskou. Die term enklawe is afgelei van die Franse werkwoord enclaver ("omring, omsluit"). Aangesien Frans vanaf die 17de eeu as lingua franca van die diplomasie gedien het, is die term in baie ander tale oorgeneem. Tipiese voorbeelde van enklawes is Lesotho (wat deur Suid-Afrika omring word), San Marino en Vatikaanstad (omring deur Italië) of die Duitse dorp Büsingen am Hochrhein (omring deur Switserland). Tot en met 1990 was ook Wes-Berlyn 'n enklawe in die staatsgebied van die DDR (Oos-Duitsland). Enklawes kan as gevolg 'n verskeidenheid van geskiedkundige, politieke of geografiese ontwikkelinge ontstaan. Sommige areas is as enklawes agtergelaat bloot as gevolg van veranderings in die loop van 'n rivier.


Paul Ellis Marik (26 Maart 1958) is 'n Suid-Afrikaanse professor in medisyne en dien as hoof van die afdeling vir long- en kritieke sorggeneeskunde aan die Eastern Virginia Medical School in die VSA. Marik het homself 'n "status quo-destabiliseerder" genoem. Hy is die uitvinder van 'n protokol vir die voorkoming van sepsis tydens intensiewe sorg, hoewel die voordele van die protokol nie bevestig is nie. Hy is 'n voorstander van die doeltreffendheid van ivermektien as 'n COVID-19 behandeling en 'n stigterslid van die Front Line COVID-19 Critical Care Alliance (FLCCC), 'n antikoronavirusentstof organisasie wat ivermektien en ander alternatiewe behandelingsprotokolle vir COVID-19 voorstel. Marik is die uitvinder van die "Marik-protokol", ook bekend as die "HAT"-protokol wat 'n kombinasie van hidrokortisoon, askorbiensuur en tiamien voorstel as behandeling vir die voorkoming van sepsis vir mense in intensiewe sorg. Marik se eerste aanvanklike navorsing, wat in 2017 gepubliseer is, het 'n dramatiese bewys van voordeel getoon, wat daartoe gelei het dat die protokol gewild geword het onder intensiewe sorggeneeskundiges, veral nadat die protokol op sosiale media en National Public Radio aandag geniet het, en kritiek op "wetenskap deur perskonferensie" van die breër mediese gemeenskap verwerf het.


Nancy Kovack (gebore 11 Maart 1935) is 'n Amerikaanse aktrise. Sy is bekend vir haar rolle in die rolprente Jason and the Argonauts (1963), The Silencers (1966), en Frankie and Johnny (1966), en in die televisiereeks Star Trek (1966). 1962: The Wild Westerners 1963: Jason and the Argonauts 1963: Diary of a Madman 1966: The Silencers 1966: Frankie and Johnny 1966: Tarzan and the Valley of Gold 1967: Diamond 33 1968: The Night of the Angels 1961: Number Please 1966: Star Trek 1966: Off We Go Nancy Kovack in die Internet-rolprentdatabasis


Mercedes-Benz is 'n handelsmerk vir motors en vragmotors van die Daimlermaatskappy (voorheen Daimler-Benz en DaimlerChrysler genoem), algemeen bekend as Mercedes. Die oorsprong van die maatskappy dateer terug tot die 1800's. Beide Gottlieb Daimler en Karl Benz het onafhanklik die motorkar uitgevind, redelik naby aan mekaar in die suidweste van Duitsland. Daimler en Wilhelm Maybach was ook tesame die uitvinders van die vierslagenjin en beide het gewerk in Bad Cannstatt naby Stuttgart. Benz se winkel was in Mannheim geleë naby Heidelberg. Interessant genoeg is daar geen rekord dat die twee uitvinders mekaar ooit ontmoet het nie. In Suid-Afrika is die Mercedes-aanleg op die Wesbank in Oos-Londen geleë. 'n Reuse verskepingsterminaal vir beide in- en uitvoer van Mercedesprodukte is sedert 2002 in die Oos-Londense hawe gebou. Mercedes-Benz 220 (1952) Daimler-Benz 190 (1956) Mercedes-Benz SLK 200 (1996–2004) Mercedes-Benz SLR A-klas 5-deur (W169) C-klas (W204) ML63 Mercedes-Benz Suid-Afrika Mercedes-Benz: Suid-Afrika Nie-amptelike Mercedes-Benz Webjoernaal


Die nasionale vlag van die DR Kongo is op 20 Februarie 2006 amptelik in gebruik geneem. Die vlag vertoon ’n hemelsblou vlag met ’n diagonale rooi baan met geel fraaiings van die onderkant van die vlagpaalkant tot die bokant van die wapperkant; ’n geel vyfpuntige ster is in die skildhoek. Blou is veronderstel om vrede voor te stel. Rooi verteenwoordig die “bloed van die land se martelare, geel die rykdom van die land en die (vyfpuntige) ster die stralende toekoms van die land”. ’n Nuwe grondwet wat in Desember 2005 bekragtig is en in Februarie 2006 in gebruik geneem is het ’n vlag voorgestel soortgelyk aan die een wat tussen 1963 en 1971 gebruik is slegs met die verandering van die koningsblou na ’n hemelsblou. Die kleurskema word hieronder gelys: Die vorige vlag is in 1997 aanvaar. Dit is soortgelyk aan die vlae wat tussen 1960 en 1977 gebruik is. Die sterre aan die vlagpaalkant het oorspronklik die ses provinsies van die Demokratiese Republiek die Kongo voorgestel maar is nie meer van toepassing nie omdat die DRK nou tien onafhanklike provinsies en een onafhanklike stad (Kinshasa) het.


Die Internasionale Olimpiese Komitee (IOK) gebruik 'n landkode, wat 'n afkorting van drie letters is, om elke groep atlete wat in die Olimpiese Spele deelneem, te identifiseer. Elke kode identifiseer 'n Nasionale Olimpiese Komitee maar daar is kodes wat in vroeëre Spele vir ander doeleindes gebruik is, soos vir spanne wat saamgestel is van atlete van verskillende lande, of atlete wat nie formeel namens enige land deelneem nie. Verskeie kodes wat die IOK gebruik verskil van die standaard ISO 3166-1 alfa-3 kodes. Ander sportorganisasies soos FIFA of die Gemenebesspele, gebruik soortgelyke kodes om na die verskillende spanne te verwys. Die Winterspele van 1956 en die Somerspele van 1960 was die eerste Spele wat die Voorletters van Lande gebruik het om na elke NOK te verwys in die gepubliseerde amptelike verslae. Die kodes wat egter in die volgende paar Spele gebruik is was gewoonlik gebaseer op die taal van die gasheerland (bv. GIA vir Japan by die Winterspele van 1956 en die Somerspele van 1960 van Giaponne in Italiaans) of is gebaseer op die Franse naam vir die land/NOK (bv. COR vir Suid-Korea van Corée in Frans).


Die nasionale vlag van die Sentraal-Afrikaanse Republiek is op 1 Desember 1958 amptelik in gebruik geneem. Die vlag vertoon vier ewe wye vertikale bane in (van bo na onder) blou, wit, groen en geel met ’n rooi horisontale (so wyd soos die ander vier bane) reg in die middel van die vlag en ’n geel vyfpuntige ster in die skildhoek in die blou baan.. Die kleure van die vlag spreek die hoop uit dat Frankryk en Afrika saam aan ’n toekoms kan bou. Die vlag kombineer die kleure van die Franse vlag (rooi, wit en blou) met die Pan-Afrika kleure (rooi, geel en groen). Verder stel rooi die bloed voor van diegene wat gesterf het in die stryd om onafhanklikheid asook saam met Frankryk en Europa, blou stel die lug, en daarom vryheid, voor, wit stel vrede en waardigheid voor, groen stel hoop voor en geel stel verdraagsaamheid voor. Die ster is ’n simbool van vooruitgang en die eenheid van Afrika. Die vlag is ontwerp deur die president van die voormalige Franse gebied, Oubangui-Chari, Barthélemy Boganda, wat ook die land tot onafhanklikheid van Frankryk gelei het.


Lisa Durupt is 'n Kanadese aktrise. Sy is bekend vir haar rolle in die rolprente Shall We Dance (2004) en Preggoland (2014), en in die televisiereekse Psych (2006) en Less Than Kind (2008). 2004: Shall We Dance 2014: Preggoland 2017: Puppet Killer 2006: Psych 2008: Less Than Kind 2016: Redemption 2016: Going for Broke The Chronicle Mysteries 2012: Great Scot Beer 2015: Murder, She Baked: A Chocolate Chip Cookie Mystery 2015: Murder, She Baked: A Plum Pudding Mystery 2016: Murder, She Baked: A Peach Cobbler Mystery 2016: Murder, She Baked: A Deadly Recipe 2016: Operation Christmas 2016: A Dream of Christmas 2017: Murder, She Baked: Just Desserts Lisa Durupt in die Internet-rolprentdatabasis


Ranavalona II (1829 – 13 Julie 1883) was van 1868 tot 1883 koningin van die Koninkryk Madagaskar. Sy het Rasoherina, haar niggie, opgevolg. Sy word die beste daarvoor onthou dat sy die koninklike hof tydens haar bewind gekersten het. Ranavalona II, ’n vrou van Radama II, het haar niggie koningin Rasoherina, ook ’n vrou van Radama II, opgevolg ná Rasoherina se dood op 1 April 1868. Op 21 Februarie 1869 het sy ’n politieke huwelik met eerste minister Rainilaiarivony aangegaan op ’n seremonie waartydens die hof amptelik tot die Christendom bekeer is. Dié kerstening was ’n poging om groter invloed te kry oor die toenemend magtige Protestantse faksie. Ranavalona het die tradisionele koninklike idole (sampy) in September 1869 in ’n vuur laat verbrand en hulle met die Bybel vervang. Onder haar bewind het die probleem van ontbossing aandag gekry. Die koningin het die gebruik van stene en ander duursame boumateriaal in Antananarivo goedgekeur – koning Andrianampoinimerina het dit voorheen verbied. Sy het ook die tradisionele afbranding van woude vir landboudoeleindes (tavy) en die bou van huise in woude verbied.


'n Gay (uit Oudfrans gai, Engels gay; "opgeruimd, helder") is 'n homoseksuele persoon, veral 'n man. Die byvoeglike naamwoord gay het tradisioneel verwys na iemand wat verslaaf is aan sosiale plesier, of wat losbandig of immoreel lewe, en is eufemisties gebruik. Gay verwys ook na die kultuur van homoseksuele mans sowel as vroue, of na iets wat deur die meeste mense as kenmerkend homoseksueel beskou word, byvoorbeeld "gay musiek", "gay kleredrag" of "gay maniere". Hoewel die woord na mans sowel as vroue kan verwys, kan onderskeid tussen die twee geslagte getref word deur die gebruik van die terme "lesbiër" vir 'n vrou en 'n "gay man". Homofobie Homoseksualiteit Etimologiewoordeboek van Afrikaans Wikimedia Commons het meer media in die kategorie Gay.


Pius I was die tiende pous van die Rooms-Katolieke Kerk. Pous Pius I is in Illyrië gebore vermoedelik in die dorp Aquileia in Noord-Italië en oorlede in 157 of 161. Die naam Pius beteken “Die Vrome”. In 140 of 146 volg hy Pous Higinus op en word na sy dood opgevolg deur Pous Anicetus. Sy vader se naam was Rufinus en sy broer Hermas. Hermas was waarskynlik die skrywer van Die Herder van Hermas. Hermas noem homself 'n slaaf, dit versterk die vermoede dat Pius I self 'n vrygelate slaaf was. Hy word beskou as die oprigter van een van die oudste kerke in Rome, die Santa Pudenziana. Hy het baie met die gnostisisme te kampe gehad. Pius I sou met 'n swaard vermoor gewees het. Hy word as martelaar en heilige vereer en word in die brevier genoem. Sy feesdag is op 11 Julie. Duchesne, (Ed.) Liber Pontificalis, I. Preuschen, (Ed.) Analecta I, Tubingen 1910. Pius I, Saint. (2008). Encyclopædia Britannica. Deluxe Edition. Chicago: Encyclopædia Britannica.


Abraham Benjamin (AB) de Villiers (17 Februarie 1984 in Pretoria) is 'n voormalige Suid-Afrikaanse krieketspeler en -kaptein van die Eendag- en T20-span van die Proteas. Hy het onder meer tydens die Krieketwêreldbeker 2007, Krieketwêreldbeker 2011 en Krieketwêreldbeker 2015 vir Suid-Afrika gespeel. Op 23 Mei 2018 het AB de Villiers sy uittreding uit internasionale krieket aangekondig. In Januarie 2020 het De Villiers egter sy belangstelling uitgespreek om vir die T20I-wêreldbeker 2020 terug te kom, maar later dié jaar is bevestig dat hy dit nie sou doen nie. Op 19 November 2021 het De Villiers sy uittrede uit alle vorme van krieket aangekondig. De Villiers het aan die Afrikaanse Hoër Seunskool (ook bekend as Affies) gematrikuleer, 'n openbare skool in Pretoria. Hy het skoolgegaan saam met Jacques Rudolph, Heino Kuhn en Faf du Plessis, mede-Titans en Suid-Afrikaanse internasionale krieketspelers. Op skool het hy 'n gesogte nasionale medalje van wyle president Nelson Mandela vir 'n wetenskapprojek ontvang. Hy is 'n talentvolle sportman en het uitgeblink in gholf, rugby, pluimbal, krieket en tennis.


Eduard die Belyer (Engels: Edward the Confessor; ca. 1003 – 5 Januarie 1066) was een van die laaste Angel-Saksiese konings van Engeland. Hy het sy halfbroer Hartaknoet opgevolg en het van 8 Junie 1042 tot op 4 Januarie 1066 regeer. Hy word in die algemeen beskou as die laaste koning van die Huis van Wessex. Die laaste monarg is eintlik Edgar die Adeling, wat in 1066 vir ’n kort rukkie as koning uitgeroep is. Hy is egter nooit gekroon nie en het net sowat agt weke regeer. Eduard was lank in Normandië in ballingskap en dit het daartoe gelei dat Normandiese konings lank oor Engeland regeer het ná sy opvolger, Harold Godwinson, se kort bewind. Toe sy pa, koning Ethelred II in 1013 voor die Dene gevlug het, het sy ma, Emma van Normandië, die koningsgesin na Normandië geneem – sy was die suster van hertog Richard van Normandië. Ná die dood van haar man is sy getroud met die Deense koning Knoet die Grote, wat intussen ook koning van Engeland geword het. In die kwarteeu dat Eduard in Normandië was, het hy baie kontakte opgebou.


Balkanoorloë Die Balkanoorloë bestaan uit twee konflikte wat in 1912 en 1913 in die Balkan-skiereiland plaasgevind het. Vier Balkanstate verslaan die Ottomaanse Ryk in die eerste oorlog; een van die vier, Bulgarye, het in die tweede oorlog nederlaag gely. Die Ottomaanse Ryk het die grootste deel van sy grondgebied in Europa verloor. Oostenryk-Hongarye, alhoewel nie 'n stryder in die konflik nie, het betreklik swakker geword as 'n baie uitgebreide Serwië gestoot het vir die unie van die Suid-Slawiese volkere. Die oorlog het die toneel vir die Balkan-krisis van 1914 gestel en het dus gedien as 'n "voorspel tot die Eerste Wêreldoorlog". Clark 2013, pp. 45, 559. Hall 2000 Bataković, Dušan T., red. (2005). Histoire du peuple serbe [History of the Serbian People] (in French). Lausanne: L’Age d’Homme.AS1-onderhoud: onerkende taal (link) AS1-onderhoud: ref=harv (link) Boeckh, Katrin; Rutar, Sabina (2017). The Balkan Wars from Contemporary Perception to Historic Memory. Springer. ISBN 978-3-319-44641-7. Ćirković, Sima (2004). The Serbs.


Ajatolla Ali Khamenei (Persies: سید علی حسینی خامنه‌ای, [ʔæˈliː hoseiˈniː χɒːmeneˈʔiː], luister (hulp·inligting); 1939-) is die godsdienstige leier van Iran. Hy het Ajatolla Ruhollah Khomeini in 1989 opgevolg. Die Irannese beskou hom as God se verteenwoordiger op aarde en hy beklee die hoogste magsposisie in die land. Hy was ook van 1981 tot 1989 die president van Iran gewees. Khamenei was 'n volgeling en vertroueling van Ruhollah Khomeini en as sodanig 'n teenstander van die Westerse politiek van sjah Mohammad Reza Pahlavi. Tussen 1964 en 1978 is hy om dié rede gereeld gevange geneem. Ná die val van die sjah in 1978 word hy lid van die Islamitiese Revolusionêre Raad, 'n minister en 'n Vrydag-imam in Teheran. As voorganger in die gebed op Vrydag middae het hy opruiende preke in die hoofstad gelewer, waarmee hy gelowiges in vervoering gehad het. Op 27 Junie 1981 oorleef hy 'n aanslag op sy lewe. Tydens 'n perskonferensie ontplof 'n bom wat in 'n kassetopnemer weggesteek was. Hoewel Khamenei reg langs die opnemer gesit het, oorleef hy die aanslag.


Die Bostonslagting is 'n insident waartydens vyf burgerlikes deur Britse soldate doodgeskiet is nadat hulle die soldate met sneeuballe bestook het. Die insident het op 5 Maart 1770 in Boston, Massachusetts in die Verenigde State van Amerika plaasgevind. Dit was destyds 'n Britse kolonie. 'n Groot skare het die aand voor die Custom House in Kingstraat saamgedrom. 'n Britse soldaat, genaamd Hugh White, slaan 'n seun omdat hy sy bevelvoerder beledig het. Die seun hardloop weg en kom later met 'n skare woedende mense terug. Nog Britse soldate daag op om Hugh White teen die mense te beskerm. Die skare gooi sneeuballe met mossels daarin na die soldate. Soos die skare groei raak die toneel meer en meer chaoties. 'n Persoon in die skare skree: "Vuur". In die verwarring brand 'n paar soldate op die mense los. Crispus Attucks, 'n Afro-Amerikaanse man was een van die eerstes wat in die insident sneuwel. Uiteindelik is vyf mense doodgeskiet en 'n verdere ses gewond. Agt Britse soldate is vir die slagting aangekla. John Adams het die Britse soldate verdedig.


Toronto is die hoofstad van die provinsie Ontario, Oos-Kanada en met 'n bevolking van meer as 2,6 miljoen nie net die grootste stad van Kanada nie, maar ook die vierde mees bevolkte in Noord-Amerika na Mexikostad, New York en Los Angeles. Die stad is die sentrum van die sogenaamde Golden Horseshoe (Goue Hoefyster), 'n metropolitaanse gebied met meer as ses miljoen inwoners aan die suidwestelike oewer van die Ontariomeer, wat oor 'n afstand van sowat 100 kilometer van Hamilton in die weste tot by Oshawa in die ooste strek. Toronto beskik oor 'n belangrike hawe (vir onder meer die uitvoer van graan) aan die Ontariomeer, en dit is die kulturele, finansiële, handel- en nywerheidspilpunt van Engelssprekende Kanada asook die setel van belangrike universiteite. Toronto beskik oor Kanada se hoogste wolkekrabbers - die simbole van sy dinamiese ekonomiese groei. Die CN-toring (553,5 meter) is een van die hoogste geboue wêreldwyd - 'n platform van glas dien op 'n hoogte van sowat 350 meter as 'n uitsigpunt. Die stad is met sy sowat veertig skouburge die derde belangrikste Engelstalige teaterstad ter wêreld na Londen en New York.


David Duchovny (gebore 7 Augustus 1960) is 'n Amerikaanse akteur, vervaardiger, en regisseur. Hy is bekend vir sy rolle in die rolprente The X Files (1998) en The X Files: I Want to Believe (2008), en in die televisiereekse The X-Files (1993) en Californication (2007). 1989: New Year's Day 1990: Julia Has Two Lovers 1991: The Rapture 1992: Venice/Venice 1997: Playing God 1998: The X Files 2000: Return to Me 2001: Evolution 2002: Full Frontal 2004: Connie and Carla 2004: House of D 2005: Trust the Man 2006: The TV Set 2007: The Secret 2007: Things We Lost in the Fire 2007: Quantum Hoops 2008: The X Files: I Want to Believe 2009: The Joneses 2012: Goats 2013: Louder Than Words 2013: Phantom Born to Rock Man Made Man 1992: Red Shoe Diaries 1993: The X-Files 2007: Californication 2009: Killer Comebacks 2015: Aquarius 2015: A Red Trolley Show 1992: Baby Snatcher 1992: Red Shoe Diaries 2008: VH1 Rock Honors 2008: VH1 Rock Honors: The Who 2009: ¡Pechos fuera! 1998: The Making of 'The X Files: Fight the Future' 1998: The X Files - Fight the Future: Blooper Reel 1999: The Cigarette Smoking Man Revealed 2000: Close Encounters: Proof of Alien Contact 2004: Best Friend Forgotten 2004: Backstage with Connie and Carla 2005: Building the 'House of D' 2005: Threads of Mythology, Part 1 2005: Threads of Mythology, Part 2 2005: Threads of Mythology, Part 3 2008: The X-Files: I Want to Believe - Gag Reel 2013: Phantom: Facing the Apocalypse -Making Phantom 2016: Season X David Duchovny in die Internet-rolprentdatabasis David Duchovny op Twitter


Hierdie naam is volgens die Chinese gebruik; die van is Mao en die voornaam Zedong. Mao Zedong (Chinees: 毛泽东; ou Afrikaanse spelling: Mao Tse-toeng; 26 Desember 1893 – 9 September 1976) was 'n kommunistiese Chinese politikus en partyleier. Hy was vanaf die stigting van die Volksrepubliek China in 1949 tot en met sy dood in 1976 die leier daarvan. Hy het op 1 Oktober 1949 president van die Volksrepubliek China geword. Sedert die stigting van die Kommunistiese Party van China in 1921 was hy een van die leiers van die Chinese Revolusie. In 1935 het hy voorsitter van die party geword. Sy opvatting van Marxisme (Maoïsme) het daarna steeds meer die amptelike beleid van die party geword. Die persoonlikheidsverheerliking van Mao het tydens sy leeftyd al groteske vorme aangeneem. Mao Zedong was die oudste seun uit 'n arm boeregesin wat in die omgewing van Changsha, die hoofstad van Henan in Sentraal-China, 'n lappie grond besit het. Sy vader was outoritêr en sy moeder 'n saggeaarde en gelowige Boeddhis. Die modernistiese klimaat van Henan het daartoe bygedra dat Mao op 7-jarige leeftyd reeds die laerskool bygewoon het.


Shtetl (Jiddisj שטעטל, soms ook sjtetl, uitgespreek sjtetl; meervoudsvorm שטעטלעך, shtetls; vergelyk die Duitse diminutief Städtlein, "stadjie") is 'n term wat voor die Tweede Wêreldoorlog gebruik is om na nedersettings (dikwels markdorpe) in Oos-Europa met 'n groot Joodse Jiddisjsprekende bevolkingsaandeel te verwys. Joodse shtetls was gewoonlik dorpe of klein stede, soms ook stadsdele, met 'n Joodse bevolking van tussen 1 000 en 20 000. Groter stede met beduidende Joodse gemeenskappe soos Lemberg (Lvov) of Czernowitz is daarenteen sjtot (שטאָט) - vergelyk Duits Stadt - genoem. In geografiese opsig was shtetlech in Oos-Pole, veral Galisië, maar ook in Oekraïne, Wit-Rusland en Litaue gekonsentreer. Anders as in die groot stede van Oos-Europa is Joodse bewoners in die shtetls nie net geduld nie, maar ongeag die pogroms wat soms plaasgevind het, in 'n groot mate aanvaar. Hulle kon hulle hier tuis voel "soos in die heilige stad Jerusalem", aangesien hierdie stadjies nie as ghetto's beskou is nie. Volgens die Woordeboek van die Afrikaanse Taal is die spelling shtetl meer gebruiklik in Afrikaans as sjtetl.


Pous Julius II was die 216de pous van die Rooms-Katolieke Kerk van 1503 tot 1513. Sy bynaam was "Il Papa Terribile" (die verskriklike pous).Sy pontifikaat is gekenmerk deur 'n aggressiewe buitelandse beleid, ambisieuse bouprojekte en die bevordering van die skone kunste. Pous Julius II is gebore as Giuliano della Rovere op 5 Desember 1443 in Albisoli, Italië. Daar is nie eenstemmigheid oor sy geboortedatum nie. Die Catholic Hierarchy gee 1453. Sy vader Raffaelo della Rovere stam uit 'n adellike maar verarmde familie en sy moeder Theodora Manerola was van Griekse afkoms. Hy volg sy oom Francesco della Rovere na die Franciskaners en word opgevoed in Perugia. Sy oom was die broer van Pous Sixtus IV. Hy sluit egter nie aan by die monnike nie en bly 'n sekulêre priester totdat hy op 16 Oktober 1471 as biskop van Carpentras, Frankryk aangestel word, kort nadat sy oom pous geword het. Op 16 Desember 1471 word hy bevorder tot kardinaal met dieselfde titel as sy oom, San Pietro in Vinculi.


Leo II (Latyn: Leo Iunior Augustus, Grieks: Λέων Β′; 467 – 17 November 474) was in 474 n.C. vir minder as ’n jaar die Bisantynse keiser. Hy was die seun van Zeno en Ariadne, dogter van die vorige keiser, Leo I, en sy vrou, Verina. As die keiser se naaste familielid is hy as keiser aangewys ná Leo se dood. Nadat hy sy pa as medekeiser aangestel het, is hy in November 474 onder raaiselagtige omstandighede dood. Daar is gegis dat Ariadne hom vergiftig het sodat haar man keiser kon word. Hy is wel deur sy pa opgevolg, hoewel sy ouma Verina sy dood uitgebuit het om teen Zeno saam te sweer. Leo II (AD 474) Hierdie artikel is vertaal uit die Engelse Wikipedia


Die Grootkoningriethaan (Porphyrio madagascariensis) is 'n algemene standvoël en leef in plat riete, vleie en oorstroomde grasveld. Die voël is 38 – 46 cm groot en weeg 500 - 700 gram. In Engels staan die voël bekend as African Swamphen. P. p. poliocephalus in Indië. P. p. melanotus op sy nes. 'n Grootkoningriethaan voer sy kuikens. Ouers met 'n kuiken in Australië. Ouers en kuikens in Nieu-Seeland. Grootkoningriethane op soek na kos. Museum specimen Wikispecies het meer inligting oor: Porphyrio porphyrio Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 BirdLife International (2012). "Porphyrio porphyrio". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Die Australiese malgas (Morus serrator) is 'n voël en 'n seldsame swerwer aan die kus van Suid-Afrika. Die voël is 83 – 92 cm groot en weeg 2 - 2,8 kg met 'n vlerkspan van 1,6 - 1,7 meter. Daar is ongeveer 20 voëls by 'n witmalgaskolonie in Suid-Afrika opgeteken. In Engels staan die voël bekend as die Australasian gannet. 'n Australiese malgas by Melbourne se dieretuin. Kuiken by Cape Kidnappers. Gepakte kolonie op Muriwai. Play media Video van 'n raserige kolonie. Alfabetiese lys van Suid-Afrikaanse voëls Lys van Suid-Afrikaanse voëls (gegroepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 BirdLife International (2012). "Morus serrator". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link)


Omstredenheid is wanneer daar 'n debat of twis oor 'n onderwerp is, met twee of meer oogpunte wat moeilik is om met mekaar te vereenselwig. Dit is 'n probleem wanneer dit oor 'n belangrike onderwerp van publieke belang is, en tot politiese onrus lei en mense in emosie opswiep. Goeie leiers kan gewoonlik die emosie van die onderwerp ontkoppel en die vrede herstel, of die twis in 'n groter lig stel en so help oplos. Hierdie artikel is ’n saadjie. Voel vry om Wikipedia te help deur dit uit te brei.


Balearica is 'n genus van voëls in die familie van kraanvoëls (Gruidae). Die genus omvat 2 spesies. Voëls in die genus kom vandag slegs in Afrika suid van die Sahara voor. Hulle is die enigste kraanvoëls wat hul neste in bome maak. Soos alle kraanvoëls vreet hulle insekte, reptiele en klein soogdiertjies. Balearica pavonina Balearica regulorum - Mahem Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Gill, F., Wright, M. & Donsker, D. (2010). IOC World Bird Names (weergawe 2.6). (en)


Wheeler Oakman (21 Februarie 1890 – 19 Maart 1949) was 'n Amerikaanse akteur en skrywer. Hy was bekend vir sy rolle in die rolprente The Ne'er Do Well (1916), Lights of New York (1928), The Western Code (1932), en Flash Gordon's Trip to Mars (1938). 1914: In the Days of the Thundering Herd 1915: The Carpet from Bagdad 1915: The Rosary 1915: Sweet Alyssum 1916: The Ne'er Do Well 1916: The Battle of Hearts 1916: The Cycle of Fate 1917: Betrayed 1917: Face Value 1917: Princess Virtue 1918: The Claim 1918: I Love You 1918: Revenge 1919: Back to God's Country 1919: False Evidence 1919: The Splendid Sin 1919: A Woman of Pleasure 1919: Eve in Exile 1920: The Virgin of Stamboul 1920: Outside the Law 1920: What Women Love 1921: Penny of Top Hill Trail 1921: Peck's Bad Boy 1922: The Son of the Wolf 1922: The Half Breed 1923: The Love Trap 1923: Mine to Keep 1923: Other Men's Daughters 1923: Slippy McGee 1925: Lilies of the Streets 1925: The Pace That Thrills 1926: Fangs of Justice 1926: In Borrowed Plumes 1927: Heroes of the Night 1927: Hey!


Play media Die Huisswael (Delichon urbicum) is 'n voël uit die familie van swaels (Hirundinidae). Wetenskaplike naam: Delichon urbicum Engelse naam: (Common) House-Martin Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Hierdie artikel is ’n saadjie. Voel vry om Wikipedia te help deur dit uit te brei.


Rafael Vicente Correa Delgado (Spaans: [rafaˈel βiˈsente koˈre.a ðelˈɣaðo]; * 6 April 1963 in Guayaquil, Cantón Guayas, Ecuador) het tussen 15 Januarie 2007 en 24 Mei 2017 as president van Ecuador gedien. Buiten dit was hy die leier van die sosialistiese party Alianza PAIS (AP). Hierdie artikel, of gedeeltes daarvan, is uit die volgende Wikipedia-artikel vertaal: Rafael Correa Wikimedia Commons het meer media in die kategorie Rafael Correa. (es) Amptelike webwerf Geargiveer 16 Junie 2008 op Wayback Machine (es) Economía en Bicicleta


Lucy Durack (gebore 17 November 1982) is 'n Australiese aktrise. Sy is bekend vir haar rolle in die rolprente Goddess (2013) en Now Add Honey (2015), en in die televisiereeks Rush (2008). 2013: Goddess 2015: Now Add Honey 2008: Rush 2017: Sisters Lucy Durack in die Internet-rolprentdatabasis


Highworth is 'n klein dorp in die suid-weste van Engeland, 9,7 km noordoos van Swindon. Dit het 7 996 inwoners in 2001 gehad. Hierdie artikel is ’n saadjie. Voel vry om Wikipedia te help deur dit uit te brei.